“Dogovor o telekomunikacija ne može da se menja”\nMilovan Drecun kaže da je Priština naknadno, iz političkih razloga, pokušala da promeni postignut sporazum o telekomunikacijama, ali da je Brisel jasno stavio do znanja da ono što je dogovoreno ne može da se menja.\nU Briselu samo o telekomunikacijama\nJevtić i Marić: Formirati ZSO radi opstanka Srba na Kosovu\nZajednica srpskih opština obezbediće mehanizame koji će Srbima, ali i ostalim narodima na Kosovu, pomoći u procesu povratka ali i opstanka, zaključili su ministri Dalibor Jevtić i Ljubomir Marić na sastanku sa delagacijom Saveta Evrope.\nBrisel: Potvrđen dogovor o telekomunikacijama\nMitić: Srbima ugrožena bezbednost i egzistencija\nPoslanik “Srpske liste” Bojan Mitić, rekao je tokom sastanka sa britanskom delegacijom da posednji doneti zakoni na Kosovu ugrožavaju bezbednost Srba.\n"Nezamislivo da Kosovo bude u Unesku"\nPredsednik Srbije Tomislav Nikolić izjavio je da će u slučaju da Kosovo na Generalnoj skupštini Uneska postane član predložiti da se prekinu razgovori s Prištinom.\n"Školsko zvonce" u Valdnovu\nAmatersko pozorište „Janićije Popović“ je juče u prepunoj sali Kulturnog centra 25 maj u Valandovu izvelo predstavu „Školsko zvonce“ Mome Dragićevića u režiji Srećka Todorovića.\nĐurić: Povećana vrednost Telekoma\nDirektor Kancelarije za KiM Marko Đurić kaže da će 29. novembra "Telekom" dobiti isprave iz katastra kojim se priznaje njegova imovina na Kosovu.\nEksplozivna naprava, najverovatnije ručna bomba, bačena je u noći između subote i nedelje ispred Pritvornog centra u Kosovskoj Mitrovici, a u eksploziji nije bilo povređenih.\nSuroi: Pozivni broj za Kosovo kao triler roman\nKosovski publicista i pisac Veton Suroi ocenio je da pozivni broj +383 za Kosovo ima potencijal da postane broj za poništavanje svakog načela suvereniteta koje je Kosovo nameravalo da izgradi i pre proglašenja nezavisnosti.\nDekret o ZSO pa povratak Srba u kosovske institucije\nDvojica srpskih ministara u kosovskoj vladi Ljubomir Marić i Dalibor Jevtić poručili su danas da bi kosovska vlada trebalo da donese dekret o uspostavljanju Zajednice srpskih opština ukoliko se istinski želi povratak Srba u institucije.\n"Očekujemo da privremene institucije samouprave u Prištini, u skladu sa potpisanim sporazumom, u najkraćem roku usvoje dekret o uspostavljanju ZSO“, poručuje direktor Kancelarije za KiM Marko Đurić.\nPokušaj obijanja Pošte u Šilovu\nNepoznate osobe pokušale su tokom vikenda da provale prostorije Javnog preduzeća Pošte Srbije u Šilovu, kraj Gnjilana, javlja Tv Puls.\nKoha: Telekomunikacije otvorile put za ZSO\nDogovor Beograda i Prištine o telekomunikacijama otvorio je put za početak ispunjavanja obaveza za uspostavljanje Zajednice srpskih opština, ocenjuje prištinski list “Koha ditore”.\nOdalović očekuje drugačiji stav SAD-a o prijemu Kosova u Unesko\nDržavni sekretar u Ministarstvu inostranih poslova Veljko Odalović rekao je da od nove administracije SAD na čelu sa Trampom očekuje drugačiji stav o prijemu Kosova u Unesko.\nRekonstrukcija škole u Sušici\nPredstavnici opština Gračanica obišli su rekonstruisanu OŠ „Sveti Sava“ u Sušici, da bi se uverili u kvalitet radova koje su finansirali.\nIsplata naknada za nezaposlene\nDanas počinje isplata redovne naknade nezaposlenim licima za mesec oktobar, dok će sutra početi isplata privremene novčane naknade, za isti mesec.\nDirektor Kancelarije za Kosovo i Metohiju Marko Đurić sastao se danas sa političkom direktorkom Ministarstva spoljnih poslova Kraljevine Švedske Anom Karin Enestrem, sa kojom je razgovarao o dijalogu Beograda i Prištine.\nDačić lobira za nepriznavanje Kosova\nMinistar spoljnih poslova Ivica Dačić izjavio je da je započeo odlučnu diplomatsku aktivnost za sprečavanje daljeg priznavanja nezavisnosti Kosova.\n’’Uslovljavanje ne garantuje uspeh’’\nUslovljavanje sa uspostavljanjem Zajednice srpskih opština ne garantuje uspeh, kaže analitičar iz Prištine Fadilj Ljepaja.\n"U Briselu još nema važnih tema za građane"\nZa pregovaračkim stolom u Briselu još uvek nema tema koje su bitne za same građane, slažu se analitičari i predstavnici civilnog sektora u Prištini i Beogradu. Dodatni problem stvara termin “normalizacija odnosa” jer je podložan različitom tumačenju i često je podloga za zabunu.\nUhapšeno 10 osoba zbog trgovine ljudima\nPolicija Kosova je saopštila da je uhapšeno deset osoba koje su osumnjičene za krivična dela omogućavanje prostitucije i zbog korišćenja usluga žrtava trgovine ljudima.\nRadojević: Nestabilna bezbednosna situacija\nZamenik kosovskog ministra unutrašnjih poslova Milan Radojević izjavio je da je trenutna bezbednosna situacija na Kosovu nestabilna, a kada se imaju u vidu česti napadi na povratnike, i prilično kompleksna u odnosu na prošlu godinu.\nĐurić: Ponosni na slobodu, hrabrije gledamo u budućnost\nDirektor Kancelarije za Kosovo i Metohiju Marko Đurić danas je na svečanosti povodom obeležavanja dana opštine Kosovska Mitrovica poručio da tradicija slobodarskog duha srpskog naroda živi i danas.\nVlada poziva poslanike Srpske da se vrate u institucije\nZvaničnici kosovske vlade ponovo su javno pozvali predstavnike Srpske liste da se vrate u kosovske institucije, piše danas prištinski list "Kosova Sot".\nDan albanske zastave državni praznik na Kosovu\nRama: Nema plana za "veliku Albaniju"\nPremijer Albanije Edi Rama je rekao da njegova država nema plan za stvaranje takozvane "velike Albanije".\n“Vlada Kosova treba da sprovede deo sporazuma o ZSO”\nDirektor Kancelarije za Kosovo i Metohiju Marko Ðurić i jedan od srpskih ministara u kosovskoj vladi Ljubomir Marić očekuju da će Zajednica srpskih opština biti formirana i podsećaju na obaveze koje zvanična Priština ima u vezi sa delom briselskog sporazuma koji se odnosi na ZSO.\nTahiri: Kosovo dobija pozivni broj 15. decembra\nKosovska ministarska za dijalog Edita Tahiri rekla je danas na sednici vlade da će pozivni broj +383 biti dodeljen Kosovu 15. decembra, prenosi RTK.\n“Kosovo u organizacijama samo kao statusno neutralno”\nŠef srpske diplomatije Ivica Dačić rekao je da je Srbija spremna da razmotri uslove i mogućnost da postane punopravna članica Međunarodne organizacije Frankofonije (OIF), ali i da se protivi, kada je reč o Kosovu, politizaciji rada organizacija OIF, Uneska i sistema UN.


Kuća Nikos Leptokarija 2019 - Euforija Travel Zrenjanin\nCena: 30 metara od mora\nU neposrednoj blizini nalaze se pekara, poslastičarnica, restoran i market. Objekat poseduje prostrane dvokrevetne, trokrevetne i četvorokrevetne studije na spratovima.\nSvaki studio ima po jedan francuski i po jedan ili dva standardna kreveta.\nU svakom studiju se nalazi osnovno opremljena kuhinja: frižider, rešo sa dve ringle, posuđe i escajg srazmerno broju kreveta, aspiratorom i električnim čajnikom, kupatilo sa tuš kadom, prostrana terasa, TV i klima uređaj čije je korišćenje uključeno u cenu najma apartmana.\nKlijenti sami održavaju higijenu apartmana tokom boravka, dok se promena posteljine vrši jedanput u toku boravka.


UTOPILA SE DVA DETETA U kanalu Dunav-Tisa-Dunav! Uskočili da se okupaju, a nisu znali da plivaju! - Informer\nU kanalu Dunav-Tisa-Dunav između Lovćenca i Malog Iđoša danas oko 17.30 utopila su se dva deteta od 16 i 14 godina iz Feketića, javljaju "Večernje novosti"\n- Zamenik tužioca Višeg javnog tužilaštva u Subotici i policijski službenici PU Subotica utvrdili da su maloletnici uskočili u kanal DTD da se kupaju, ali da su bili neplivači usled čega je došlo do utopljena - rekli su beogradskom listu u subotičkoj policiji.\nUSKORO VAKCINACIJA DECE STARIJE OD TRI GODINE?! Sinofarm dobio odobrenje za upotrebu\nPITANJE TRENUTKA KADA ĆE POČETI VAKCINACIJA DECE?! Posle Fajzera i Moderna donosi odluku o upotrebi vakcine za starije od 12\nDeca preminuli utopili se kanal dtd


Faktor | Komšić pisao rukovodstvu EU-a: Šta je važno i za nas u BiH\nObjavljeno: 17.10.2019. u 13:11\nKomšić je također naveo da se obraća iz solidarnosti prema prijateljskim zemljama\nPredsjedavajući Predsjedništva Bosne i Hercegovine Željko Komšić uputio je pismo Donaldu Tusku, predsjedniku Evropskog vijeća, Jean-Claude Junckeru, predsjedniku Evropske komisije, Ursuli von der Leyen, novoizabranoj predsjednici Evropske komisije, Federici Mogherini, visokoj predstavnici za vanjsku i sigurnosnu politiku, i Johannesu Hahnu, komesaru za proširenje i dobrosusjedsku politiku.\nKomšić je u pismu naveo kako je njegovo mišljenje da je iznimno važno da spomenute dvije države ubrzano nastave svoj put u okviru procesa stabilizacije i pridruživanja koji se odnosi isključivo na zemlje Jugoistočne Evrope, a čime se zapravo šalje pozitivna poruka cijeloj regiji a samim tim i Bosni i Hercegovini.\n-S obzirom na to da je Evropska komisija već konstatovala da su Republika Sjeverna Makedonija i Republika Albanija ispunili tražene kriterije za otvaranje pregovora i ako njihov zahtjev bude odbijen, smatram da se time šalje pogrešna poruka i mojoj zemlji kako rad i donošenje teških odluka koje nas čekaju, jednostavno ne daju očekivani rezultat - naveo je u pismu predsjedavajući Predsjedništva Željko Komšić.\n-U slučaju da ne dođe do otpočinjanja pregovora mislim da bi to moglo usporiti i proces realizacije mjera i preporuka iz mišljenja Evropske komisije o zahtjevu Bosne i Hercegovine za članstvo u EU, kao i proces prihvatanja evropskih standarda za koje se zalažem. O mogućem porastu euroskepticizma u zemljama regiona kao i o mogućnosti pojačanja prisustva nekih drugih faktora i utjecaja u regiji, mislim da nije potrebno posebno ni govoriti - dodao je Komšić.\n-Iz razloga principijelnosti kada govorimo o ispunjenim kriterijima koji se postavljaju pred pojedine zemlje, solidarnosti sa prijateljskim zemljama regije i želje da sve zemlje regije jednoga dana budu punopravni članovi Evropske unije, izražavam nadu da će odluka o otpočinjanju pregovora sa Republikom Sjevernom Makedonijom i Republikom Albanijom biti pozitivna - zaključio je u pismu Komšić, saopćio je njegov Kabinet.


PREDLOG ZAKONA O IZMENAMA I DOPUNAMA ZAKONA O AKCIZAMA: Predviđeno da se akciza ne plaća na tečni naftni gas pod uslovom da se koristi kao energetsko gorivo ili reprodukcioni materijal\nPredlogom zakona o izmenama i dopunama Zakona o akcizama, koji je na dnevnom redu nove sednice Narodne skupštine Republike Srbije, predviđeno je da se ta vrsta posebnog poreza ne plaća na tečni naftni gas pod uslovom da se koristi kao energetsko gorivo ili reprodukcioni materijal.\nOd te dažbine oslobođeni su i ostali derivati nafte koji se dobijaju od frakcija nafte sa rasponom destilacije do 380 Celzijusovih stepeni.\nOsnovni razlozi za izmene Zakona o akcizama ("Sl. glasnik RS", br. 22/2001, 73/2001, 80/2002, 43/2003, 72/2003, 43/2004, 55/2004, 135/2004, 46/2005, 101/2005 - dr. zakon, 61/2007, 5/2009, 31/2009, 101/2010, 43/2011, 101/2011, 6/2012 - usklađeni din. izn., 43/2012 - odluka, 76/2012 - odluka, 93/2012, 119/2012, 8/2013 - usklađeni din. izn., 47/2013, 4/2014 - usklađeni din. izn., 68/2014 - dr. zakon, 142/2014, 4/2015 - usklađeni din. izn., 5/2015 - usklađeni din. izn., 55/2015, 103/2015, 5/2016 - usklađeni din. izn., 108/2016, 7/2017 - usklađeni din. izn. i 18/2018 - usklađeni din. izn.) su, kako je navela Vlada Srbije u obrazloženju predloženih izmena, da se obezbedi stabilna proizvodnja koja koristi derivate nafte u industrijske svrhe i da se ta sredstva iskoriste za investiciona ulaganja u prerađivačkoj industriji.\nZakonom je bilo propisano da se na te derivate nafte od 1. januara ove godine može ostvariti povraćaj plaćene akcize, ali kako taj postupak podrazumeva pre svega rezervisanje određene sume novca i određeno vreme za povraćaj, predloženo je potpuno oslobađanje plaćanja.\nTo bi, kako se navodi, motivisalo preduzeća da povećaju obim proizvodnje i izvoza i na taj način povećaju prihode po osnovu direktnih poreza, na dobit firmi, dohodak građana i druge, a smanjili bi se i troškovi proizvodnje i povećala konkurentnost proizvoda.\nPredlogom zakona predviđeno je i da kafa, namenjena diplomatsko-konzularnim predstavništvima ne mora biti obeležena kontrolnom akciznom markicom.\nPredlogom zakona o izmenama i dopunama Zakona o porezu na dodatu vrednost predviđeno je usaglašavanje tog zakona sa Zakonom o finansijskoj podršci porodici sa decom ("Sl. glasnik RS", br. 113/2017).\nZakonom o finansijskoj podršci porodici sa decom predviđeno je da pravo na refundaciju PDV na hranu i opremu za bebe može da se ostvari za bebe rođene do 30. juna ove godine.\nCilj izmene je, kako se navodi u obrazloženju, da deca koja su rođena do tog datuma u potpunosti iskoriste pravo na refundaciju PDV-a.\nPredviđena su i poreska oslobađanja sa pravom na odbitak prethodnog poreza za promet dobara koja se unose u slobodnu zonu i prevozne i druge usluge koje su neposredno povezane sa tim unosom, a koji se obavlja sa stranim licem koje ima zaključen ugovor sa obveznikom PDV.\nIzvor: Vebsajt N1, 10.04.2018.


Anćeloti poručuje: "To je pravi Garet Bejl!" - Sportske.net\nAnćeloti poručuje: "To je pravi Garet Bejl!"\nVelšanin je u prav vreme i na najbolji mogući način odgovorio kritičarima, sjajnom partijom u ubedljivoj pobedi nad Seviljom.\nReal Madrid je ostvario ubedljivu pobedu nad Seviljom na Bernabeu, navijači kraljevskog kluba mogli su da uživaju u sjajnoj fudbalskoj predstavi.\nRezultat je bio 7:3, a utakmicu je obeležio 'debi' Gareta Bejla u početnom sastavu pred domaćom publikom. Velšanin je bio više nego odličan na debiju, postigavši dva gola, zabeleživši dve asistencije i odgovorivši kritičarima na pravi način.\nNjegovom partijom bio je prezadovoljan i Karlo Anćeloti, koji ističe da je ovo bio pravi Garet Bejl.\n„Večeras smo videli pravog Bejla.“\n„Igrao je zaista dobro, pokazao je sjajnu partiju. Ponekad je potrebno vreme da se igrač navikne i to je zaista neophodno, period adaptacije se ne može izbeći. Bejl više nema psihičku barijeru, tako da će u narednom periodu biti od velike važnosti za naš tim.“, rekao je Anćeloti.\n"Azar ima višak kilograma", "Azar je lenj"... Šta na ove izjave kaže Eden Azar?


Kad Srbija uzme pravdu u svoje ruke | Autonomija\nKad Srbija uzme pravdu u svoje ruke\nBranioci ljudskih prava u našoj zemlji izloženi su fizičkom nasilju, medijskim napadima i država mora da istraži sve pretnje i akte nasilja protiv njih javno, brzo i efikasno\n„Zaštita branilaca ljudskih prava je preduslov za poštovanje i zaštitu ljudskih prava“, rekao je zamenik šefa Misije OEBS u Srbiji Tomas Mur danas na skupu o braniocima ljudskih prava.\nStalni koordinator UN u Srbiji Vilijam Infante rekao je da bi sudovi u Srbiji trebalo brže i efikasnije da rešavaju slučajeve napada na branioce ljudskih prava.\n„Potrebno je izmeniti sliku o braniocima ljudskih prava. Njima se preti, a napadaju se državne institucije koje se bave zaštitom ljudskih prava“, rekao je Infante.\nOn je dodao da je pohvalno to što su usvojeni zakoni iz oblasti ljudskih prava, ali je dodao da još mnogo toga mora da se uradi.\n„Srbija ima dug spisak slučajeva pred Sudom za ljudska prava u Strazburu, ali to nije dokaz neuspeha, nego dokaz sporosti sudova“, rekao je on.\nDirektor Beogradskog centra za ljudska prava Vojin Dimitrijević rekao je da su za kulturu u Srbiji, ali i neke druge kulture, specifični medijski napadi na branioce ljudskih prava.\n„Oni su predstavljeni kao zamlate i čudaci koji brane tuđa prava jer nemaju šta drugo da rade. Pa kad to ne upali, onda ih napadaju zbog finansijske pomoći iz inostranstva, čiji se iznosi preuveličavaju“, rekao je Dimitrijević.\nOn je dodao da pored tužbi i fizičkog šikaniranja branilaca ljudskih prava postoji i pokušaj društvene izolacije i predstavljanja zaštite ljudskih prava kao nečeg nenormalnog.\n„Ljudska prava se pominju sa ogradama kao takozvana, pod navodnicima i tobožnja, a to je nedavno učinio i jedan ministar“, rekao je on.\nDirektor Uprave za ljudska i manjinska prava Nenad Đurđević rekao je da je budžet za projekte zaštite ljudskih prava mali i dodao kako se nada da će sledećeg godine biti povećan.


Vesti online / Srpski informativni portal / Vučić: Nikolić ne odustaje od štrajka\nVučić je na konferenciji za novinare poručio da će SNS, ukoliko se Nikolićevo zdravlje bude dodatno pogoršalo, biti prinuđena da "pozove celu Srbiju u Beograd" između Uskrsa i 1. maja.\n"Mi njegove razloge razumemo, ali ga molimo zbog njegovog zdravlja, SNS i Srbije da prekine štrajk... Nadam se da mu je mnogo važnije šta mislimo mi nego DS, jer oni bi ga ostavili da umre. Pošto bi voleli da umre nadam se da im to neće učiniti", rekao je Vučić.\nToma Nikolić ne odustaje: Aleksandar Vučić\nUpitan da li Nikolić namerava da prekine štrajk, Vučić je rekao "nadam se da da, ali plašim se da ne".\nZamenik predsednik SNS je osudio nastojanja da se Nikolić diskredituje posredstvom medija, i istakao da je u Srbiji od nedelje nastala potpuna cenzura.\n"SNS je užasnuta i konsternirana ponašanjem režima i rezimskih slugu prema Tomislavu Nikoliću, običnom čoveku i živom biću, jer nikada nismo videli da se neko na ovako jezivo brutalan način odnosi prema nekome kao što se režim i njegove sluge odnose prema predsedniku SNS", kazao je Vučić.\nU proteklih nekoliko dana se, prema njegovim rečima, moglo uvideti kakav će tretman SNS imati uoči izbora, ali i poručio da će ta stranka, uprkos svemu, na narednim izborima, kad god oni bili, odneti pobedu.\n"Vi svoj posao radite: tucite, udarajte, budite monstrumi kakvi jeste, a mi ćemo se boriti političkim sredstvima i pobedićemo i stvorićemo Srbiju u kojoj je moguće iskazivati drugačije mišljenje", poručio je Vučić, i dodao da će se do juna "ozbiljno baviti svim režimskim slugama", odnosno da će SNS posvetiti pažnju izvorima finansiranja pojedinih medija.\nOn je ponovo optužio šefa Pres službe predsednika Srbije Jasminu Stojanov da kontroliše režimske medije, u koje je ubrojao dve televizije i jedan dnevni list. Kada je reč o zdravlju Tomislava Nikolića, Vučić je rekao da bi njemu, čak i da u ovome trenutku izađe iz bolnice, bilo potrebno mesec dana oporavka.\n"Počeo je da uzima nešto što je supstitucija za nedostatak vode , a za hranu ne prima ni supstituciju, ali on ne uzima ni vodu, ni hranu kao što normalni ljudi uzimaju", rekao je Vučić.


U nedelju stiže 150.000 doza vakcine Astra Zeneka u Srbiju, saznaje "Blic".\nTime će građani Srbije imati na raspolaganju četiri vakcine protiv korona virusa.\nTo je potvrdio i pokrajinski sekretar za zdravstvo i član Kriznog štaba u borbi protiv korona virusa dr Zoran Gojković na pres konferenciji ovog vladinog tela, koji je rekao da ćemo biti jedina država u Evopi koja će moći da bira između čak četiri vrste vakcine protiv kovida.\nOn je istakao da je u Srbiji do sada protiv virusa korona vakcinisano 1.111.000 građana, a revakcinisano njih 694.488.\n- To je fantastičan rezultat kojem se nismo nadali, vakcinacija ide svojim tokom, to je put bržeg izlaska iz ove krize - rekao je Gojković.\nNaglasio je da vakcina ima dovoljno i podsetio da je potpisan ugovor za dodatnu količinu Fajzerovih vakcina, kao i da će narednih dana stići značajna količina vakcine AstraZeneka.\n- Bićemo prva zemlja u kojoj se sprovodi vakcinacija sa četiri vakcine - rekao je Gojković.\nPodsećamo, u ponedeljak je premijerka Srbije Ana Brnabić najavila da u toku sledeće sedmice očekuje da stignu prve doze Astra Zeneka vakcine.\nSAD naručile dodatne količine novog leka kompanije AstraZeneca - kombinacije dugodelujucih antitela protiv COVID-19


Šta sve možete prati u veš mašini - Top Media\nHOROSKOP-Oni imaju svoja pravila\nHome Top Preporuka\tŠta sve možete prati u veš mašini\nŠta sve možete prati u veš mašini\nwritten by Top media March 3, 2019\nTeško da bismo mogli da zamislimo život bez veš mašine, no zanimljivo je da većina ljudi čak i ne zna njenu moć u potpunosti.\nNaime, uprkos tome što često izbegavamo da peremo određene stvari u mašini, istina je da neke od njih možemo da ubacimo u istu bez ikakvog straha!\nNa primer omiljene plišane igračke, podlogu za miš, kačkete, prostirke za jogu, trake i gumice za kosu, zavese za tuš kabinu, kuhinjske rukavice za vađenje posuda iz rerne… Sve ove stvari možete bezbrižno ubaciti povremeno u mašinu, naravno uz pranje na niskim temperaturama, i biće kao nove!\nVećina modela patika zapravo može da se opere u veš mašini. Ubacite ih u bubanj, dodajte malo praška, stavite dva, tri stara peškira (ovo pomaže da patike ne udaraju toliko o bubanj tokom pranja) i upalite mašinu na 30 stepeni. Većina novijih mašina ima i specijalan program za pranje patika, ali čak i ako nema – budite bez brige. Ako želite da budete potpuno sigurni, možete patike ubaciti u posebne pamučne vrećice, kakve možete kupiti u specijalizovanim radnjama, pa ih tek onda staviti na pranje.\n3. Torbe za trening, cegere za pijacu, školske rance…\nOvo su stvari koje se vrlo brzo zaprljaju, s obzirom da se često vuku po podu i stavljaju na površine sumnjive čistoće, pa su sjajne vesto što mogu lako i brzo da se operu u veš mašini, sem ako nisu od kože. Slboodno ih operite na veoma niskim temperaturama – 20 ili 30 stepeni i koristite nežan deterdžent. Takođe, vodite računa da ih ispraznite i izbacite sve iz njih, pre nego što ih stavite na pranje.\nSem ako nije drugačije naglašeno na etiketi ili ukoliko su od memorijske pene, jastučiće je moguće oprati u veš mašini. Skinite navlake sa njih koje je potrebno prati odvojeno o vodite računa da ne pretpravate mašinu – dva jastučića u isto vreme su maksimum.\nVećina najčešće sakoe i blejzere odnese na hemijsko čišćenje, ali osim ako nisu od preosetljivih materijala poput svile i satena, možete ih bezbrižno prati u veš mašini na niskim temperaturama i programima za osetljivu tkaninu. Posle pranja ih je potrebno samo dobro opegaliti i izgledaće kao da su juče kupljeni.\nŠta sve možete prati u veš mašini was last modified: March 3rd, 2019 by Top media\nkućamali trikovi za...moj domotkrivamo vamsavettop preporukatopmediaves masine\nHOROSKOP-Njihove tehnike zavođenja\nZakerberg se konačno oglasio!!!\nRadio TopVibe-Aca Faca i Jasna Đokić\nKod Srba se kaže:”crni petak”, “čestita nedelja”, “luda...\nRadio TopVibe-Aca Faca i Irma Sejranić\nNajduže pomračenje Meseca u ovom veku dogodiće se...


Kako je saopšteno iz OKS, ovaj događaj predstavlja najšire okupljanje olimpijske porodice koju čine najviši predstavnici nacionalnih olimpijskih komiteta iz celog sveta.\nOvo je prvi veliki međunarodni olimpijski forum koji se održava od početka pandemije virusa Covid 19, a prisustvuju i predstavnici organizacionih komiteta prethodnih i narednih letnjih i zimskih olimpijskih igara, međunarodnih sportskih federacija i drugih najznačajnijih međunarodnih sportskih institucija.\nPlanirano je da na ovoj sednici, pored izveštaja organizacionog komiteta Olimpijskih igara u Tokiju, budu prvi put predstavljena pravila održavanja Zimskih olimpijskih igara u Pekingu u okolnostima aktuelne pandemijske situacije.\nDelegati iz celog sveta imaće priliku i da se izjasne o predloženim izmenama i dopunama statuta Asocijacije nacionalnih olimpijskih komiteta, a takođe biće uručene i tradicionalne nagrade najuspešnijim sportistima i nacionalnim olimpijskim komitetima na prethodno održanim Igrama u Tokiju.\n- Izuzetno je važno i dragoceno što se međunarodna olimpijska porodica konačno okupila da razmeni iskustva i ideje za dalji razvoj našeg pokreta. Bez obzira što je komunikacija elektronskim putem intenzivno održavana tokom trajanja pandemije očigledno je da je ljudima nedostajala mogućnost da u direktnoj komunikaciji razgovaraju o aktuelnostima olimpizma. Mi smo zadovoljni što ćemo imati prilike da obavimo veći broj sastanaka sa ljudima iz Međunarodnog olimpijskog komiteta na teme koje su važne za naaa sport i naš olimpijski komitet - izjavio je Maljković.\nSport Đorđe Višacki Božidar Maljković OKS\n28 ŠEŠELJ O MOĆNOM ORUŽJU KOJE STIŽE IZ RUSIJE: Da polupamo, ako dođe do toga, ove albanske oklopnjake (VIDEO)


SRPKINJE HEROJSKOG SRCA: Razbile Norvežanke i plasirale se u polufinale Svetskog prvenstva! - Kragujevac online - Sve o gradu na jednom mestu\nTrenutno se nalazite na strani: Vesti Sport Rukomet SRPKINJE HEROJSKOG SRCA: Razbile Norvežanke i plasirale se u polufinale Svetskog prvenstva!\nSRPKINJE HEROJSKOG SRCA: Razbile Norvežanke i plasirale se u polufinale Svetskog prvenstva!\nsreda, 18 decembar 2013 21:58\tIvan\nNaše devojke u četvrtfinalu položile najteži mogući ispit, savladavši olimpijske i svetske šampionke, 28:25, posle velikog prekreta u kojem su nadoknadile pet golova minusa i zakazale meč sa Poljakinjama.\nRukometašice Srbije u četvrtfinalu Svetskog prvenstva savladale su posle kolosalnog prekreta najtežeg mogućeg protivnika, selekciju Norveške, olimpijske i svetskešampionke, 28:25 (15:16) i plasirale se u polufinale gde će igrati u petak sa reprezentacijom Poljske.\nPoseta u Beogradskoj areni najveća je dosad, Srbija je prva postigla gol, preko Andree Lekić iz sedmerca, međutim Norvežanke su sa dva brza gola odmah stavile do znanja koliko su opasne.\nSrbija je imala još dve prilike u uvodnim minutima da realizuje najstrožu kaznu, ali pošto su ostale neiskorišćene ubrzo je na semaforu stajalo vođstvo olimpijskih i svetskih šampionki 5:2.\nNorvežanke su brzim akcijama stvarale puno problema i prednost je narasla na pet razlike oko sredine prvog pouvremena, 9:4.\nNi treći neiskorišćeni sedmerac nije pokolebao srpske rukometašice koje su zaigrale bolje i smanjile prednost rivalki na dva gola, a onda i samo na jedan 12:13. Sa tom razlikom otišlo se i na odmor, 16:15 za Norvežanke, posle spektakularnog pogotka Andree Lekić iz velike daljine, doslovno u poslednjoj sekundi prvog dela.\nU nastavku Norveženke bolje počinju, Jelena Živković je zbog zadržavanja igra zaradila isključenje i pa je prednost rivalki narasla na +3, 18:15. Prednost je narasla i na 21:16, da bi Srpkinje to ublažile na 20:21, sredinom drugog poluvremena.\nKatarina Tomašević u tim trenucima odbranila je sedmerac, a Dragana Cvijić iskoristila je takvu priliku i donela prvo izjednačenje posle 2:2. Cvijićeva je do tog momenta postigla sedam golova u stoprocentan šut.\nSeriju su nastavile Andrea Lekić i Katarina Krpež i Srbija prelazi u vođstvo 23:21, sedam golova zaredom postigla su naše devojke bez da su primile i jedan.\nNastavljeno je sa herojskom igrom i prednost je u 54. minutu iznosila 26:22.


Sedmica otvorenih vrata u Historijskom muzeju BiH\nVIDEO: Sedmica otvorenih vrata u Historijskom muzeju BiH, februar 2012.\nHistorijski muzej BiH od 23. do 29. februara organizuje sedmicu otvorenih vrata.\nUkazati na kritično stanje sedam institucija kulture od državnog značaja, apelirati na hitno rješavanje njihovog pravnog status, te približiti bogatstvo i važnost postojanja Historijskog muzeja BiH - namjera je akcije „Solidariši se, ugrijmo Muzej“.\nPočevši od četvrtka, pa u narednih šest dana biće otvorena po jedna zbirka, kaže kustosica Elma Hašimbegović.\n„Kustosi Hisotrijskog muzeja i ostali uposlenici će biti dostupni svakom od posjetilaca koji u periodu od 10 do 20 sati dođu u Muzej da omogućimo da steknu uvid šta se to nalazi ne samo u ovom izložebnom prostoru, koji je obično dostupan javnosti, nego i depoima Muzeja“, navodi Elma Hašimbegović.\nAkciju su podržali i pojedini umjetnici, koji će na sebi svojstven način dati doprinos u sedmici otvorenih vrata „Solidariši se, ugrijmo Muzej“, ističe koordinatorka programa Aida Salketić.\n„Umjetnici, pored toga što će se boriti za status institucija i umjetničkih djela koji tu stoje u uvjetima kakvim stoje, boriće se i za sve buduće kolekcije koje će ući u Muzej“, kaže Aida Salketić.\nIstovremeno, u saradnji sa Historijskim muzejom, udruženje „Akcija građana“ uputilo je zahtjev na adrese pet nadležnih organa vlasti, pojašnjava koordinatorka udruženja Marija Kolobarić.\n„U zahtjevu se traži hitno formiranje komisije za utvrđivanje stanja objekta Historijskog muzeja BiH. Dok čekamo rješavanje kompleksnog problema pravnog statusa i pitanja upravnog odbora institucije, želimo i sami da iniciramo rješavanje problema objekta i spriječimo njegovo potpuno propadanje“, naglašava Marija Kolobarić.


🎺 » Najbolji trubači za venčanja Australia 🏆 Najbolji trubači Srbije 🎷 🥁\nU Australiji živi i radi veliki broj ljudi sa prostora bivše jugoslovenskih republika. Mnogi Srbi, Hrvati, Bosanci i ostali narodi su u Australiji pronašli posao i dobre uslove za život i rad, zasnovali porodicu i žive u nekom od gradova Australije. Australija je velik kontinent, velika zemlja i za svakog je moguće da u Australiji pronađe posao, sigurnu platu i omogući mu se da živi lepo i udobno.\nMnogi naši ljudi koji žive u Australiji organizuju se u grupe kako bi zajedno sa svojim sunarodnicima lakše i lepše živeli, kako bi se viđali i družili jer ljudi sa prostora Balkana dele iste navike, iste načine ponašanja, žive na sličan način i naravno vole istu vrstu muzike.\nKoliko god da su daleko od svoje domovine ljudi sa prostora Balkana, narodi iz bivše Jugoslavije, družeći se skupa zadržavaju svoj mentalitet i svoj način ponašanja.\nKada su u pitanju veselja i proslave, svadbe i svi drugi srećni događaji, naši ljudi koji žive u Australiji najviše vole da na njihovim svadbama, na svadbama njihove dece, na punoletstvima i drugim veseljima dođu najbolji muzičari koji sviraju narodnu i zabavnu muziku sa prostora balkanskih država.\nTrubači Australija su najbolji trubači koje možete pozvati na vaš srećan događaj u Australiji. U bilo kom gradu da živite trubači Australija dolaze i sviraju najbolju trubačku muziku na vašem veselju, proslavi, čineći da se vi i vaši gosti osećate radosno i srećno.\nZato najbolji trubači u Australiji koji su na našem sajtu će u potpunosti zadovoljiti svaki vaš muzički zahtev, svaku vašu muzičku želju.\nSa velikim repertoarom pesama kojima raspolažu, najbolji trubači sviraju u Australiji, svaku pesmu koju naručite, svako kolo koje poželite, trubači će odsvirati na najbolji način.\nDa se vi i vaši gosti na svadbi osećate srećno i zadovoljno najbolji trubači na našem sajtu su tu da ispune svaku vašu želju. Ako poželite najbolje trubače u nekom od australijskih gradova, potražiti trubače sa našeg sajta.\nPozovite nas mi ćemo vam poslati najbolje trubače, majstora trubačke muzike da sviraju u bilo kom gradu gde živite u bilo kom mestu. U bilo koje doba godine na vašim proslavama dolaze najbolji trubači Australija, trubači koji su svojom vrhunskom muzikom zadovoljili mnoge domaćine njihove goste učinili da se svi osećaju veselo i zadovoljno nakon prave izvorne domaće trubačke muzike.\nNajbolji trubački orkestri Australije sa našeg sajta će vam pružiti maksimalno zadovoljstvo. Trubači sviraju vrhunsku muziku, najbolja kola, najbolje izvorne pesme, stare pesme, domaćeu muziku i sve što vi poželite. Vi i vaši gosti takođe naši trubači sviraju najbolju muziku za veselja za krštenja za svadbe proslave i punoletstva u Australiji kad poželite da pozovete najbolje trubače Australija pozovite trubače sa našeg sajta i najbolji trubači će doći i svirati na vašem veselju i vašem srećnom događaju u Australiji.\nU bilo kom gradu Australije najbolji trubači dolaze i sviraju vrhunsku kvalitetnu trubačku muziku, domaću ili stranu ili zabavnu, sve što želite, sve što vaši gosti poželeli da slušaju trubači za našeg sajta će vrhunski odsvirati učiniće da vaša proslava bude događaj o kome će da se priča dugi niz godina kao događaju na kome je bila najbolja muzika na kome su bili najbolji trubači vrhunski trubački orkestri samo na našem sajtu pozovite nas putem Vibera whatsapp-a pošaljite sms i mi ćemo vam poslati najbolje i najkvalitetnije trubački orkestar koje možete poželeti.


Vulin: Uhapšen napadač na novinara u Novom Sadu - Sandžak Haber - Sandžačke Internet Novine\nNaslovna Vijesti Hronika Vulin: Uhapšen napadač na novinara u Novom Sadu\nBEOGRAD – Efikasnom akcijom policije rasvetliljen je napad na novinara Daška Milinovića u Novom Sadu i uhapšen je prvi napadač, dok se za drugim traga, rekao je ministar unutrašnjih poslova Aleksandar Vulin.\n„Napad se desio u 6.45 ujutru, a već oko 13.09 uhapšen je prvi napadač. Za drugim napadačem, čiji je identitet takođe poznat, se intenzivno traga, kao i za organizatorima i naručiocima, o kojima takođe imamo saznanja“, precizirao je ministar, saopštio je MUP.\nPrema njegovim rečima, pripadnici Policijske uprave u Novom Sadu pokazali su efikasnost, a Ministarstvo unutrašnjih poslova posvećenost bezbednosti svakog građanina u našoj zemlji.\n„Nasilje u Srbiji neće proći. Svako ko se služi nasiljem mora da zna da za njega postoji zakon i da postoji organizovani odgovor države. Novinari zaslužuju posebnu pažnju naše zemlje i mi i na ovaj način pokazujemo koliko nam je važno da svako u našoj zemlji bude siguran i bezbedan, a da novinari mogu nesmetano da rade svoj posao. Nikakve siledžije u tome ih neće sprečiti“, poručio je Vulin.


KP: Uhapšeni su tretirani po propisanim standardima\nPolicija Kosova je u saradnji sa Policijskim Inspektoratom, a po naredbi Osnovnog suda u Prištini i predvođena od strane Specijalnog tužilaštva Kosovo, implementirala naredbu o pretresu na nekoliko odvojenih lokacija na celokupnoj teritoriji Kosovo, navodi se u saopštenju.\nAlbanci i Srbi ili ’ljudi iz šume’ i ’škije’?\nAkcija za koju nema opravdanja\nAkcijom kosovskih specijalaca u utorak nisu završena hapšenja na severu Kosova i Metohije. Zbog toga zvanični Beograd i građani strahuju od novih dejstava kosovske policije. Šteta se popisuje, povređeni oporavljaju, a opštinska komisija u Zubinom Potoku sprema tužbe zbog prekoračenja ovlašćenja.\nNevreme opustošilo useve u metohijskim selima\nNevreme praćeno gradom pogodilo je područje opština Istok i Kline, prouzrukujući ogromnu štetu poljoprivrednicima.\nAdvokat Vasić: Mogli su da mu dozvole da se makar obuče\nAdvokat jednog od Srba koga su kosovski specijalci uhapsili na severu Kosova prethodne nedelje uložiće žalbu na meru pritvora koju je odredio Osnovni sud u Prištini.\nZabranom igara na sreću ukida se više od pet hiljada radnih mesta\nUdruženje igara na sreću na Kosovu pokrenulo je inicijativu preko kancelarije Ombudsmana o ukidanju Zakona o zabrani igara na sreću, koji je u kosovskoj Skupštini usvojen pre dva meseca.\nKosovski premijer i predsednik Ramuš Haradinaj i Hašim Tači razgovarali u Prištini s diplomatskim predstavnicima Nemačke i Francuske.


Prijepolje - Micanović gladuje ispred opštinske kuće\nOsnivač i predsednik Odbojkaškog kluba “Bambi Volej” Adis Micanović, kako piše portal PP Media počeo je u utorak štrajk glađu ispred zgrade Opštine Prijepolje, nezadovoljan radom stručne komisije za raspodelu sredstva za godišnje programe u oblasti sporta i iznosem od 50 hiljada dinara koje je ta komisija opredelila za klub na čijem se čelu nalazi.\nO štrajku je obavešten ministar sporta Vanja Udovičić, rukovodstvo Sportskog saveza Srbije i predsednik Opštine Prijepolje Dragoljub Zindović. Odbojkašice “Bambi Voleja” stale su uz svog predsednika i najavljuju da će se ukoliko bude potrebe i one priključiti štrajku. Iz lokalne samouprave za sada nema reakcije na ovakav potez Micanovića, dok predsednica komisije Bjanka Novović nije odgovarala na telefonske pozive.\nPoređenja radi u minuloj godini taj iznos bio je nešto veći od milon dinara, međutim klub je po mišljenju predsednika Adisa Micanovića kažnjen jer je on otkrio i policiji prijavio kriminalne radnje u koje je upleten lokalni lider stranke Pravde i pomirenja Muamera Zukorlića koja je deo aktuelne vlasti u gradu na Limu, pa se sada on sveti klubu.\nU štrajku vidi jedino rešenje za spas kluba od mogućeg gašenja, jedini uslov za prekid štrajka je da se ponovo izvrši bodovanje i da se „Bambi Voleju“ dodele sredstva prema ranije donetom pravilniku.\n’’Ne znamo na koji način i po kojem kriterijumu nam je komisija opredelila iznos od 50 hiljada dinara, izuzev da smo kažnjeni za prijavljeni kriminal jednog od čelnika lokalne vlasti koji se sada sveti celom klubu i udario je direktno na devojke’’ kaže Adis Micanović, a prenosi PP Media\n’’Ukoliko bude bilo potrebe i mi ćemo stupiti u štrajk glađu i na taj način ćemo stati uz predsednika i trenera’’ u glas kažu odbojkašice Bambi Voleja.\nInače sport u Prijepolju se u poslednje dve godine nalazi na “stklenim nogama” i najvećoj krizi je u poslednje dve decenije, jlubovi zbog političkih previranja funkcionišu na rubu egzistencije. OK “Bambi Volej” je sportski kolektiv koji ima u različitim kategorijama više od 100 odbojkašica. Seniorski je šampion Druge odbojkaške lige grupa Zapad za sezonu koja je pre desetak dana završena.


Vlada u senci dužničke planine :: Skockajte Budžet\n29 Jun 2012 / 13:03\nVlada u senci dužničke planine\nUz sve veće nesigurnosti u evrozoni i bez jasnog plana za uređenje javnih finansija, narednu vladu Srbije očekuju sve teži uslovi za nova zaduživanja i otplatu postojećih\nDilema između štednje i ulaganja u razvoj oko koje se sukobljavaju svetski lideri postala je bitna tema i u Srbiji, a u postizbornim pregovorima dobila je još više na značaju.\nVodeći srpski ekonomisti upozoravaju narednu vladu da će se Srbija suočiti sa ozbiljnom krizom javnog duga ukoliko se ne smanji deficit i ne zaustavi rast javnog duga.\nKrajem marta javni dug iznosio je 14,6 milijardi evra ili 51,1 odsto BDP-a, što je u najvećoj meri uzrokovano visokim fiskalnim deficitom i povećanjem garancija za državna preduzeća.\nNasuprot tome, pre samo četiri godine, ukupni javni dug iznosio je 8,8 milijardi evra – što je skoro polovina trenutnog duga.\nPovećanje zaduženosti odražava se prvenstveno na državni budžet, pa je udeo javnih sredstava za otplatu kamata porastao za više od 70 odsto tokom prethodne tri godine - sa 35 milijardi dinara (306 miliona evra) na 60 milijardi (524 miliona evra).\nOpštine, sa druge strane, uglavnom se finasiraju uz pomoć novih zaduživanja.\nU drugoj polovini godine vlada će morati da pozajmi još 221 miljardu dinara (1,9 milijarde evra) za finansiranje budžetskog deficita i refinansiranje opština zbog ranije uzetih kredita i izdatih obveznica.\nPrema Zakonu o budžetu za 2012. godinu Srbija na međunarodnom finansijskom tržištu ima pravo da proda i do 1,1 milijardu evra u evroobveznicama. Prema oceni stručnjaka, bez očekivanog rasta BDP-a, sve prisutnije nesigurnosti na međunarodnom finansijskom tržištu i bez odlučnog programa za smanjenje deficita, Srbija će ubuduće sve teže i po nepovoljnijim uslovima otplaćivati kredite.\nFiskalni savet, nezavisan državni organ zadužen za nadzor fiskalne politike, procenio je da eventualna dužnička kriza može da se izbegne ukoliko vlada u 2013. godini smanji deficit za milijardu evra (od 6,2 do 6,3 odsto BDP-a), poveća PDV, zamrzne penzije i smanji plate u javnom sektoru, skreše subvencije i druge izdatake.\nTakođe, za Srbiju je presudno da obnovi aranžman sa MMF-om kako bi poboljšala svoj rejting na međunarodnom tržištu, uprkos nepopularnim merama kojima će MMF zasigurno uslovljavati više novca.\nNema razloga za brigu, za sada\nZabrinutost zbog javnog duga do sada nije uticala na tržište, tvrdi Branko Drčelić, direktor Uprave za javni dug pri Ministarstvu finasija. "Sve do juna interesovanje za državne hartije od vrednosti bilo je izvan naših očekivanja, ali potom se zbog nestabilnosti dinara i političke nesigurnosti situacija promenila“, smatra Drčelić.\nJavni dug Srbije izuzetno je osetljiv na promene kursa, pošto je više od 80 odsto duga iskazano u stranim valutama.\nNikola Altiparmakov, član Fiskalnog saveta, objašnjava da se za svakih 10 procenata koji dinar oslabi u odnosu na evro, javni dug (trenutno oko 50 odsto BDP-a) povećava za četiri odsto.\nPošto je većina javnog duga nastala na domaćem tržištu, Ministarstvo finansija i Narodna banka Srbije zajednički su ustanovili strategiju „dinarizacije“.\nDrčelić insistira da trenutno nema bojazni od dužničke krize, iako priznaje da postoje rizici koji bi mogli da utiču na nivo javnog duga.\n„ Uz stabilizaciju kursa, sada je najvažnije da se formira vlada koja će obnoviti aranžaman sa MMF-om i usvojiti program fiskalne konsolidacije koji će doprineti smanjenju fiskalnog deficita“, kaže on.\n„Ukoliko se politička neizvesnot nastavi to će se neosporno odraziti na povećanje cena novih kredita“, dodaje Drčelić. Ne krivite MMF Sve veća neizvesnost ishoda krize u evrozoni nikako ne ide Srbiji u prilog, pa stručnjaci očekuju da će investitori ubuduće biti mnogo oprezniji prilikom investiranja, što će dodatno povećati cenu novih kredita.\nIpak, najveću zabrinutost izaziva sve veći jaz između prosečnih kamatnih stopa koje nadmašuju sedam odsto i srpske stope rasta, za koju se očekuje da će u 2012. biti oko nule.\nĐorđe Đukić, profesor na Ekonomskom fakultetu u Beogradu, naglašava da što je veća razlika između kamatne stope za otplatu javnog duga i rasta BDP-a, veća je verovatnoća da će zemlja bankrotirati.\n„Prodaja evroobveznica sa godišnjim kamatnim stopama od 7,25 odsto predstavljeno je kao veliki uspeh, ali sa stopom rasta od 1,6 odsto u 2011. ova tvrdnja je krajnje diskutabilna“, kaže Đukić. Upravo zbog toga je neodrživo da Srbija nastavi zaduživanje po tekućim kamatnim stopama, posebno jer će novi zajmovi činiti veći deo ukupnog javnog duga, kaže član Fiskalnog saveta Nikola Altiparmakov.\n„Udeo kredita sa niskom kamatnim stopama u javnom dugu, kao što su krediti od međunarodnih institucija i stare devizne štednje, sve više se smanjuje, dok se procenat novih, skupljih kredita, povećava“, kaže on.\nĐukić kaže da ne može da shvati zašto odgovorni previđaju osnovne zakone ekonomije i nastavljaju po starom, kada je jaz između stope rasta i visokih kamatnih stopa iz dana u dan sve veći.\n„Kada se javni dug jednom otme kontroli, neće biti drugog izbora nego ponovo se obratiti MMF-u“, kaže Đukić.\n„Bez obzira koje stranke formiraju sledeću vladu, biće prinuđeni da obnove aranžman sa MMF-om“, dodaje on.\nĐukić očekuje da će Fond sprovesti već isproban recept u mnogim zemljama, što podrazumeva smanjenje javne potrošnje i ubrzavanje privatizacije javnog sektora.\n„MMF se ne sme gledati kao dežurni krivac, njegova uloga je da zaštiti poverioce, usto, oni nikada nepozvani ne dolazi u neku zemlju“, objašnjava naš sagovornik.\n„U Srbiji imamo razloga da budemo zabrinuti, s obzirom na uobičajnu praksu da se MMF koristi kao alibi za neuspeh i nestručnost onih koji su odgovorni za ekonomsku politiku“, zaključuje Đukić.


PSCG: SAOPSTENJE PSCG\nZbog učestalih pojava gubljenja, povreda i narušavanja lične bezbjednosti korisnika planinarskih staza u Crnoj Gori tokom ovog ljeta, Planinarski savez Crne Gore (PSCG), želi da skrene pažnju svih korisnika planinarskih staza i društvenih subjekata odgovornih za njihovo uređenje na ograničenja i uslove koje treba poštovati i sprovoditi kako bi se navedene pojave smanjile, ublažile i eliminisale.\nNa osnovu izvještaja planinarskih klubova - domaćina planinarskih staza u okviru Nacionalne mreže planinarskih staza (transverzale PPT i CT-1 i staze u Nacionalnim parkovima) i uvida u njihovo stanje uređenosti i prohodnosti, Komisija PSCG-a za markacije, planinske staze, pješačke puteve i Registar staza je uočila da se značajan dio planinarskih staza i smjerova koristi samovoljno, neorganizovano i bez stručnih vodiča (planinskih ili lokalnih). Česta je i pojava pojedinačnih (ili u manjim grupama) prolaza opasnih i neosiguranih dionica, bez adekvatne procjene vremena , meteo-uslova i ličnih mogućnosti, ali i bez opreme koja je adekvatna namjeni i težini staze.\nTakav način korišćenja planinarskih staza na teže pristupačnim terenima u Crnoj Gori je u nekoliko slučajeva bio uzrok težih posledica po život i zdravlje korisnika staza.\nUočeno je da veći dio korisnika staza - „planinara“ nabavlja i koristi zastarjele knjige vodiče, karte (od prije 20 i više godina) izdanja i reprinte, uključujući itinerere i trekove sa sajtova nestručnih i nepozvanih lica koji u mnogim elementima ne odgovaraju sadašnjem stanju na terenu, odnosno stanju koje daju zvanični vodiči i planinarsko- turističke karte koje su verifikovane od strane nadležnog ministarstva, PSCG i drugih državnih organa. S tim u vezi je i pojava da lokalne turističke organizacije, pojedini tur-operatori, promoteri turizma, izdavači i distributeri promotivnih i „edukativnih“ materijala (za hiking & biking i dr.) u štampanoj i elektronskoj formi (u svojim vodičima, kartama i web stranicama) objavljuju i distibuiraju svoje verzije podataka o planinarskim stazama, bez prethodnog konsultovanja sa podacima iz Registra planinskih staza i bez znanja nadležnog ministarstva, PSCG, BSCG , JPNPCG i GSS.\nPSCG u saradnji sa planinarskim klubovima i GSS CG radi na uređenju staza Nacionalne mreže i postavlja sigurnosnu opremu na težim i opasnim dionicama. PSCG radi na ažuriranju podataka u Registru staza Nacionalne mreže i na svom sajtu redovno objavljuje informacije o stanju uređenih staza i njihovoj prohodnosti, kao i preporuke korisnicima tih staza za bezbjedno korišćenje. PSCG je do sada objavio vodiče za dvije planinarske transverzale i učestvovao u izradi više planinarsko turističkih karata. Svi planinarski klubovi - domaćini staza sa svoje strane su u obavezi da brinu o prohodnosti tih staza i da kao lokalni vodiči daju informacije korisnicima staza u njihovoj zoni odgovornosti.\nU cilju otklanjanja uočenih problema apelujemo:\n- da svi korisnici do sada utvrđenih, uređenih i markiranih planinarskih (planinskih) staza, (pješaci, planinari, alpinisti i drugi) nacionalne i lokalne mreže staza isključivo koriste prema svojim psihofizičkim mogućnostima, pretežnoj namjeni i težini uređene staze i koriste informacije iz Registra o stanju i prohodnosti .\n- da koriste stručne planinske ili edukovane lokalne vodiče na stazama, poštuju preporuke i kodeks ponašanja u planini i Nacionalnim parkovima, ne idu sami, nepripremljeni i neopremljeni na teže i naporne ture.\n- da koriste informacije o stazama iz pisanih i elektronskih medija koji su usaglašeni sa Registrom\n- da korisnici sve primjedbe o stanju na stazama koje uoče i eventualne predloge dostave u pogodnom formatu ( pisano, foto , el. poštom ) direktno stručnoj komisiji i UO PSCG , a za staze u JP NP CG posebno i nadležnoj službi NP.\n- molimo organe lokalne uprave da pomognu planinarskim klubovima domaćinima na održavanju i zaštiti od devastacije postavljene signalizacije na uređenim stazama i zanavljanju iste, odnosno da pokrenu postupak za upis u Registar staza lokalne mreže shodno Zakonu o planinskim stazama u svojoj nadležnosti.\n- Planinarski savez Crne Gore je spreman da pruži neophodnu stručnu pomoć i posebne oblike saradnje sa svim zainteresovanim korisnicima u okviru svojih ovlašćenja i resursa oko primjene propisa iz oblasti bezbjednog korišćenja, uređenja i održavanja staza, od strane komisije i planinarskih klubova domaćina.\n- za objavljene – štampane i elektronske informacije u vodičima, kartama, itinererima, trekovima, lifetima i dr o planinarskim stazama od strane neovlaštenih lica i drugih subjekata bez saglasnosti PSCG i izvoda iz Registra ne snosi nikakvu odgovornost ,\n- Komisija PSCG za markacije, planinske staze, pješačke puteve i Registar-


PALE - Počela nova turistička sezona u pećini Orlovača - isarajevo.net\nPALE – Počela nova turistička sezona u pećini Orlovača\n23/04/2017 jelena\t0 Comments istočno sarajevo, nova sezona, Pale, Pećina Orlovača, turizam\nSpomenik prirode „Pećina Orlovača“ u Sumbulovcu kod Pala, sa pola kilometra uređenog pećinskog kanala i bogatim prirodnim nakitom, otvorena je za posjete u ovoj turističkoj sezoni.\nDirektor Turističke organizacije grada Istočno Sarajevo Branka Spasojević izjavila je da je u saradnji sa Kulturnim centrom Pale urađena nova rasvjeta u pećini, pa će u narednih 15 do 20 dana kompletna pećina biti osvijetljena led-rasvjetom.\n„To garantuje bezbjednost djece i ostalih posjetilaca“, dodala je Spasojevićeva i istakla da je prošla sezona bila jako dobra, a da se nadaju da će ova biti još bolja.\nSpasojevićeva je istakla da će Turistička organizacija u saradnji sa Kulturnim centrom raditi i na izradi zaštićenog suvenira pećine.\nStručni saradnik za kulturno-istorijska i prirodna dobra opštine Pale Mladen Samardžić rekao je da se prošle godine krenulo sa projektom koji obuhvata saradnju sa osnovnim školama i da je na osnovu toga povećan broj posjetilaca.\nPrema njegovim riječima, osim djece koja su radila ovdje i bila obučavana kao mladi vodiči, u Orlovaču dolaze i djeca iz čitave Republike Srpske, a u narednim danima najavljen je i dolazak djece iz Federacije BiH.\n„Saradnjom sa školama počeo se razvijati i školski turizam“, rekao je Samardžići i istakao da treba proširiti turističku ponudu jednim ugostiteljskim objektom kako bi turisti imali gdje boraviti i odmarati.\nPećina Orlovača udaljena je od Pala 10, a od Sarajeva 15 kilometara.\nPećina je otkrivena 1975. godine i sa svojim stalagmitima, stalaktitima i halaktitima, rijetkim ukrasima oblikovanim hemijskim i mehaničkim djelovanjem vode, spada u najljepše pećine u BiH.\nOrlovača je speleološki objekat u kome je prije 16.000 godina živio pećinski medvjed, daleki predak mrkog medvjeda. Kosti pećinskog medvjeda pronađene su 400 metara od ulaza u pećinu.\nPećina je i stanište najugroženije grupe sisara u Evropi – slijepog miša. Uljepšana je nizovima draperija različitih formi. Potpuni pejzaž obogaćuju salivi poput okamenjenih vodopada, dajući pećini ambijentalni dizajn.\nBigrene kade različitih veličina ispunjene vodom daju kompletan inventar pećinskog nakita.\nUkupna dužina pećinskih kanala iznosi više od dva i po kilometra, dok je za turiste uređeno 565 metara sa betonskim stazama i rasvjetom.\nPosjete ovom rijetkom primjeru prirodne ljepote sa vodičem planirane su od utorka do subote u terminima od 9.00, 12.00 i 15.00 časova, a cijena ulaznica iznosi od dvije do četiri KM.\n← Potpisan ugovor o osnivanju Pravoslavnog obdaništa „Patrijarh Pavle“\nBranko Dragaš – program ekonomskog razvoja “za spas Srbije” →\nGospojinske svečanosti na Palama (video)\n28/08/2017 zele777 0\nDivlje jagode i Riblja Čorba na Motorijadi u Istočnom Sarajevu\n12/06/2016 zele777 1\nKamerni hor iz Istočnog Sarajeva pobjednik 27. festivala Internacionalne horske svečanosti


"Pre svega, trebamo da se borbimo s pandemijom Covid-19. Moramo biti što bliže narodu jer Kosovo je naš dom", kazao je Kurti.\nOn je dodao da je izglasavanje nepoverenja njegovoj vladi bio "neophodni pad za predstojeće uzdizanje". Najavio je da će njegova partija, pokret Samoopredeljenje, ponovo pobediti, i da je budućnost njihova.\nSkupština Kosova je nakon jučerašnje (25. mart) celodnevne rasprave oborila vladu Aljbina Kurtija sa 82 glasova za, 32 protiv i jednim uzdržanim. Sednicu za izglasavanje nepoverenja inicirao je Kurtijev koalicioni partner, Demokratski savez Kosova (DSK).\n"Cilj izglasavanja nepoverenja nije bio pad vlade, koliko slabljenje vladavine. Smisao nepoverenja je poruka ambasadora Grenela: na Kosovu je preko 80 poslanika spremnih da rizikuju i život građana samo kako bi prošla predsednička razmena", dodao je Kurti.\nŠta je 'predsednička razmena'?\nKurti je u Skupštini izjavio da pozadina rušenja njegove vlade nije ni smena ministra policije iz Demokratskog saveza Kosova (DSK) Agima Veljiua (Veliu), ni odnosi Kosova i SAD zbog neukidanja takse, već da se radi o "predsedničkoj trgovini" odnosno o "spremnom sporazumu o razmeni teritorija između Kosova i Srbije", koji sa njim na vlasti, ne može da prođe.\nVlada se smatra u ostavci, ali je do izbora nove na dužnosti.\nPredsednik manjeg koalicionog parntera u vlasti DSK Isa Mustafa napisao je na Fejsbuku da neće povući svoje ministre iz Vlade.\nTači počinje konsultacije\nPredsednik Kosova Hašim Tači saopštio je da će, nakon pada Vlade, kao predsednik zemlje bez gubljenja vremena početi konsultacije sa liderima svih parlamentarnim partija a kako bi razmotrio mogućnost o "formiranju nove vlade stabilnosti, jedinstva i koja će biti sveobuhvatna".\nOn je dodao da će poštovati Ustav i zakone na snazi. Tači je to izjavio prilikom posete Bezbednosnih sanga Kosova.\nKomentari iz EU\nPortparolka Evropske komisije za proširenje, dobrosusedske odnose i međunarodno partnerstvo, Ana Pisonero, na Tviteru je objavila da rušenje vlade dovodi Kosovo u tešku političku situaciju u vreme kada treba da se suoči sa korona virusom.\nOna je pozvala političke lidere da deluju odgovorno u interesu naroda.\n"Ono što treba Kosovu su stabilnost i napori za borbu protiv korona virusa, i zaštita zdravlja građana. Ostali koraci nakon izglasavanja nepoverenja treba da budu u skladu sa Ustavom", kazala je ona.\nŠta predviđa Ustav?\nNa osnovu Ustava Kosova, nakon uspešnog izglasavanja nepoverenja vladi, predsednik države može da raspusti Skupštinu. To otvara put raspisivanju izbora ali šanse za to su male uzimajući u obzir aktuelnu situaciju s pandemijom korona virusa.\nNakon pada vlade Aljbina Kurtija pred Kosovom su tri opcije: formiranje nove vlade, novi izbori ili nastavak funkcionisanja Kurtijeve vlade (na dužnosti) s ograničenjim ovlašćenjima, sve dok traje pandemija.\nEU: Kosovo u teškoj situaciji posle sinoćnjeg glasanja\nVigan Ćoroli (Qorolli), profesor Međunarodnog prava na Univerzitetu Prištine, navodi da nakon izglasavanja nepoverenja vladi, predsednik zemlje treba da zatraži ime novog mandatara za premijera od pobedničke partije na poslednjim izborima 6. oktobra 2019. godine. U ovom slučaju to bi značilo ponovo od pokreta Samoopredeljenje.\nĆoroli dodaje i da postoji druga mogućnost a to je da sve političke partije sednu za sto i pronađu rešenje koje bi ubedilo predsednika da nominuje kandidata za premijera.\n"Takođe se ne odbacuje se ni mogućnost da predsednik nominuje za premijera još jednom nekog iz pokreta Samoopredeljenje, ali ne Aljbina Kurtija", kazao je on.\nNe očekuje se tehnička vlada, već biće ponovo politička vlada u tranziciji od nekoliko meseci, a potom će se ponovo organizovati novi izbori, kada prođe pandemija, najdalje u septembru\nNa osnovu člana 95 Ustava Kosova, ukoliko premijer da ostavku ili iz nekih drugih razloga njegovo/njeno mesto ostaje slobodno, predsednik u konsultaciji sa političkom partijom ili koalicijom koja je dobila većinu u Skupštini, imenuje novog kandidata, za formiranje Vlade.\nĆorili navodi da ukoliko partija koja je dobila najveći broj glasova dobrovoljno odustane od pozicije premijera, onda predsednik može da to pravo da ostalim partijama.\n"Ne očekuje se tehnička vlada, već biće ponovo politička vlada u tranziciji od nekoliko meseci, a potom će se ponovo organizovati novi izbori, kada prođe pandemija, najdalje u septembru", smatra Ćoroili.\nIsa Mustafa o narednim koracima\nPredsednik DSK Isa Mustafa izjavio je da je njegova partija spremna da ponovo pregovara sa Samoopredeljenjem, ali ovaj put o vladi koja bi uključila i ostale političke partije.\nPritom je dodao da njegova partija neće nikad ići u koaliciju sa Demokratskom partijom Kosova Kadrije Veseljija (Kadri Veseli), a na čijem je čelu nekada bio aktuelni predsednik Hašim Tači.\nMustafa je izjavio da je njegova partija spremna da ponovo pregovara sa Samoopredeljenjem, ali ovaj put o vladi koja bi uključila i ostale političke partije\nSledi li nova kriza?\nPolitički analitičar Imer Muškoljaj (Imer Mushkolaj) smatra da Kosovo ulazi u novu političku krizu.\n"Najverovatnije ćemo imati vladu sa ograničenim mandatom. Ali, na kraju krajeva najveći gubitnici u ovoj situaciji su građani, koji su ostali zapostavljeni u teškoj situaciji. U političkom smislu, najveći gubitnik je Demokratski savez Kosova", izjavio je on za RSE.\nPodsetimo, Vlada Aljbina Kurtija formirana je 3. februara nakon četvoromesečnog pregovaranja sa DSK.\nDSK je odmah insistirao da se, na zahtev SAD-a, ukine takse od 100 odsto na robu iz Srbije i BiH, a kako bi se nastavio dijalog sa Srbijom. Takse su uvedene novembra 2018. kao odgovor na kampanju koju Srbija vodi sa ciljem blokiranja prijema Kosova u međunarodne institucije.\nKurti je odbijao da to uradi, te je izneo plan o postepenom ukidanju takse i njenoj eventualnoj zameni recipročnim merama, čemu se američka administracija takođe protivila.\nOdnosi sa DSK dodatno su pogoršani kada je Kurti smenio ministra DSK-a, Agima Veljiua, jer je podržao predlog predsednika Kosova o uvođenju vanrednog stanja zbog korona virusa.\nTači preuzima vlast u slučaju vanrednog stanja\nU slučaju vanrednog stanja, a o čemu odlučuje Skupština, izvršne funkcije u zemlji preuzima Nacionalni savez za bezbednost na čelu sa predsednikom države, u ovom slučaju Hašimom Tačijem.\nKurti međutim smatra da potrebe za vanrednim stanjem za sad nema, a Tačijev predlog o tome je nazvao "pokušajem puča".


Čitaju nas Svrljig, Niš, Beograd, Aleksinac, Zaječar... - Svrljiške novine\nČitaju nas Svrljig, Niš, Beograd, Aleksinac, Zaječar…\nNaslovna » Svrljig vesti » Aktuelnosti » Čitaju nas Svrljig, Niš, Beograd, Aleksinac, Zaječar…\nPosle Svrljiga, sajt ‚‚Svrljiške novine‚‚ u toku meseca najčešće se posećuje iz Niša, Beograda, Aleksinca, Zaječara, ali i iz drugih gradova Srbije i gradova inostranstva.\n‚‚Svrljiške novine‚‚ na prvom su mestu po broju pregleda i jedinstvenih poseta, samim tim trenutno su lider među lokalnim medijima. Pre samo dva meseca u samo jednom danu upisano je 5114 jedinstvenih poseta na sajtu, dok je današnjom analizom taj broj uvećan na 6005 poseta.\nNovine se najčešće, posle Svrljiga, otvarju iz Niša, Beograda, Aleksinca, Zaječara, Kragujevca, Novog Sada i ostalih gradova i opština Srbije. Svrljiške beleže porast poseta i iz inostranih gradova. Po učestalim posetama ubrajaju se gradovi Udine, Friuli-Venezia Giulia, Eslöv, Skåne Län, Stockholm, Stockholms Län, Skopje, Karpos, Paris, Ile-de-France, Chicago, Illinois i ostali gradovi u kojima se nalaze naši žitelji.\n– U ovom mesecu ostvarićemo ovogodišnji cilj, ali još uvek nećemo otkrivati sve detalje. Jedino što možemo reći da će se uskoro pojaviti i dugo očekivano štampano izdanje, kažu iz redakcije.\nSvrljiške novine najavljuju i ekspanziju novog sadržaja, novih lica u redakciji ali i rekonstrukciju postojećeg sajta.\nTagovianalizaPosećenost sajtasvrljiske novine\nDa,da ,Perisanci rado citaju vrljiske novine svakog jutra.Pozdrav redakciji i citaocima iz Eslöva,Svedska.\nCitamo vas i mi , Holandijaaa :))))))))


Nasledni panel za tumor kože - melanom | Genetika Beo-lab\nPočetna / Nasledna onkogenetika / Nasledni panel za tumor kože, NGS\nPanel za karcinom kože analizira 14 gena koji su povezani sa ispoljavanjem naslednog karcinoma kože. Oko 5-12% slučajeva melanoma (raka kože) ima genetski uzrok.\nTUMOR KOŽE – MELANOM\nU Evropi se svake godine dijagnostikuje približno 90.000 novih slučajeva tumora kože – melanoma (raka kože) i on odnese oko 20.000 života.\nEndogeni faktori (veliki broj pigmentnih mrlja, svetli ton kože) i velika izloženost UV zračenju su najvažniji faktori rizika.\nMelanom u prvom stepenu srodstva povećava rizik od razvoja ovog karcinoma i oko 5-12% slučajeva melanoma ima genetski uzrok.\nNasledni panel za karcinom kože analizira 14 gena:\nBAP1 SINDROM PREDIZPOZICIJE ZA TUMOR\nSindrom predispozicije za tumor povezan je sa povećanim rizikom od nekoliko retkih tumorskih bolesti:\n• Špicov (Spitz) nevus (nevus vretenastih ćelija),\n• Uvealni melanomi,\n• Maligni mezoteliomi,\n• Kožni melanomi,\n• Karcinomi bistrih ćelija kod raka bubrega i\n• Karcinomi bazalnih ćelija.\nUvealni melanomi pokazuju agresivnije napredovanje bolesti sa većim rizikom od metastaza.\nKriterijumi za kliničku dijagnozu još nisu utvrđeni, ali se na bolest može sumnjati kod pacijenata koji imaju dva ili više potvrđenih tumora povezanih sa BAP1 ili srodnike prvog ili drugog stepena sa potvrđenim tumorom povezanim sa BAP1 (ne sa karcinomom bazalnih ćelija i / ili kožnim melanom zbog velike učestalosti u opštoj populaciji).\nPredispozicija za tumor BAP1 uzrokovan je patogenim mutacijama gena BAP1 i autozomno je dominantno nasledno stanje.\nPORODIČNI SINDROM ATIPIČNOG MELANOMA SA VIŠESTRUKIM MLADEŽIMA\nKlinički se sumnja na porodični sindrom atipičnog melanoma sa višestrukim mladežima (FAMMM) kod pacijenata sa brojnim nevusima (više od 50), od kojih neki imaju atipične osobine (asimetrični, izdignuti, različite boje, promenljive veličine) i koji imaju jednog ili više srodnika u prvom ili drugom stepenu koji imaju melanom.\nFAMMM je uzrokovan heterozigotnim patogenim mutacijama u genu CDKN2A. Međutim, patogena mutacija dovodi do razvoja tumora samo nakon promene drugog netaknutog alela CDKN2A gena zbog spontanih somatskih mutacija.\nPrema studijama, oko 40% obolelih od FAMMM su nosioci patogene mutacije CDKN2A.\nSmatra se da je rizik od melanoma kod nosioca ove mutacije od 58% do čak 92% kod osoba od 80.godina.


Zaev pregovara o potrebnoj većini za ustavne izmene - Svet - Dnevni list Danas\nPočetna » Svet » Zaev pregovara o potrebnoj većini za ustavne izmene\nParlament Makedonije danas u 13 časova nastavlja finalnu plenarnu sednicu o ustavnim izmenama kojima se ime države menja u Severna Makedonija u skladu sa Dogovrom sa Grčkom.\n0Piše: Beta 10. januara 2019. 13.16 Izmenjeno: 14.22\nZa završetak poslednje faze ustavnih promena potrebna je dvotrećinska većina od 80 poslanika, koji premijer Makedonije Zoran Zaev pokušava da obezbedi u pregovorima sa opozicionim krilom albanske partije „Besa“ koja je u međuvremenu postavila nove uslove da bi njena dva poslanika podržala ustavne amadmane.\nPremijer Makedonije je na konferenciji za novinare bio kontradiktoran odgovarajući na pitanje da li će prihvatiti zahtev lidera Bese Biljala Kasamija da u pasošima etničkih Albanca kod državljanstva ne stoji dodatak „makedonsko“ ispred „građanin Severne Makedonije“, kako je predviđeno Dogovorom sa Grčkom.\nZaev je, kako su preneli mediji, ostavio prostor da se dogovori sa Kasamijem i da „svi budu zadovoljni“, ali je istakao da je naveći dobitak u Dogovoru sa Grčkom uprava formulacija kod državljanstva „makedonsko/građanin Severne Makdonije“, što je dodatna garancija za makedonski identitet, što je bio naveći problem u pregovorima sa Grčkom.\nEventualno prihvatanje zahteva opozicione Bese, Zaeva stavlja u delikatnu situaciju, jer rizikuje da izgubi podršku osam poslanika nezavisne grupe VMRO DPMNE, koji su izbačeni iz te opozicione stranke jer su podržali početak ustavnih promena.\nPrema pojedinim medijima, ukoliko Zaev uspe da postigne nekakav dogovor koji će sve zadovoljiti očekuje se da glasanje za četiri ustavna amadmana desi najkasnije u petak popodne. Na početku plenarne sednice, juče posle podne, za dnevni red je glasalo ukupno 78 poslanika, a za izglasavanje sva četiri amandmana predviđenja Dogovorom sa Grčkom potrebno je najmanje 80 glasova.Sednici ne prisustvuju poslanici koalicije oko opozicione VMRO DPMNE, čije je rukovodstvo juče direktno podržalo proteste protiv ustavnih izmena u organizaciji udruženja „Makedonija blokira“ i „Tvrdokorni“ i pozvalo pristalice da se pridruže.Početak protesta protivnika ustavnih promena kojima se ime države Makedonija menja u Severna Makdonija zakazano je danas u podne.\nMakedonski parlament je 19. oktobra počeo proces izmena Ustava podrškom 80 poslanika predlogu Vlade. Ta dvotrećinska većina je obezbeđena glasovima osam poslanika opozicione VMRO DPMNE koji su zbog toga izbačeni iz stranke\nseverna makedonija, vmro dpmne, zoran zaevSkoplje\nZaev: Ponude za autoput Skoplje-Blace sredinom januara\nMakedonija: U parlamentu finalna sednica o ustavnim izmenama\nMakedonski pasoši sa novim imenom


Svi iznad 16 godina na Novom Zelandu mogu da imaju oružje - Svet - Dnevni list Danas\nPočetna » Svet » Svi iznad 16 godina na Novom Zelandu mogu da imaju oružje\nAktuelizovana rasprava o Zakonu o naoružanju na Novom Zelandu\n1Piše: I. Š. M. 16. marta 2019. 08.07 Izmenjeno: 08.08\nCivili na Novom Zelandu, koji po popisu iz 2017. ima 4,7 miliona stanovnika, poseduju čak 1,2 miliona komada oružja, navodi se u jednom istraživanju iz 2017. Što dovodi do zaključka da je procenat vlasništva oružja po glavi stanovnika na Novom Zelandu veći nego u Australiji, ali daleko ispod SAD, gde po glavni stanovnika ide više od jednog komada oružja.\nOvaj napad naglasio je tu različitost između novozelandskih zakona o oružju i onih koji su na snazi u razvijenim zemljama“, smatra Filip Alpers, australijski istraživač, osnivač i direktor Organizacije „Gunpolicy“, koja prati zakone o oružju širom sveta.\nZa razliku od Australije i Britanije, Novi Zeland ne zabranjuje vlasništvo nad poluautomatskim oružjem. Većina tih oružja legalno se prodaju na internetu ili preko oglasa u novinama, prenosi Gardijan.\nSvaka osoba starosti 16 i više godina može dobiti početnu dozvolu za posedovanje vatrenog oružja, a može da poseduje i više komada pušaka bez prethodne registracije. „Odluka Novog Zelanda da ne registruje 96 odsto oružja koje je u vlasništvu građana čini ovu zemlju izuzetkom“, kaže Alpers.\nnovi zeland, oruzje, Zakon o naoružanjuVelington\nKoliko god to deluje neshvatljivo ovakvo stanje je vrlo razumljivo. U zemljama gde se ogroman kapital stavlja ispred svih drugih prava (SAD, VB, NZ …) glavnu reč vode oni koji najviše zarađuju. Jedan od glavnih poslova svetskih moćnika je proizvodnja i prodaja oružja. Ako zakoni zabrane bezobzirnu prodaju oružja opšće im profit, a to je nedopustivo. Smrt par stotina tamo nekih civila, pa još i ne naročito bogatih (da ne kažem siromašnih) je nebitna, sa njihove tačke gledišta.


Održano X državno takmičenje Misli mine\nSretan 8. maj – Svjetski dan Crvenog križa i Crvenog polumjeseca\nSvim našim volonterima, članovima, aktivistima i osoblju strukture Društva Crvenog krsta/križa Bosne i Hercegovine čestitamo 8. maj – Svjetski dan Crvenog križa i Crvenog polumjeseca.\nSvjetska konferencija na temu zdravlje i klimatske promjene pod nazivom „Brinuti o čovječanstvu na +2 ° “ održana je u periodu od 15-16. aprila 2019. godine u Kanu, Francuskoj u organizaciji Francuskog Crvenog krsta/križa. Na ovoj značajnoj Konferenciji učestvovalo je više od 400 učesnika iz 60\nU Neumu je, u hotelu Grand, u organizaciji Hilfswerk International, održana prva konferencija na temu „Akcija protiv diskriminacije po osnovu godina“. Konferencija je održana u periodu od 10-11. aprila i ujedno je predstavljala prvi veći značajan događaj za sve učesnike u projektu Evropske\nU zgradi Crvenog krsta Republike Srpske u Palama u vremenu od 13. do 14.03.2019. godine održana je Radionica “Formiranje Mobilnih timova DCK BiH”, a kao rezultat aktivnosti realizacije Hitnog apela (HA). Istoj su prisustovali budući i potencijalni članovi mobilnih timova DCK BiH delegiranih iz\nU periodu od 06-07.03.2019.godine u etno selu Ajdinovići kod Olova održan je evaluacijski sastanak iz programa upozoravanja na opasnost od mina. U prvom dijelu evaluacijskog sastanka održan je sastanak Organizacionog odbora takmičenja Misli Mine na kojem su revidirane Propozicije i Pitanja i\nU periodu od 26. 02.- 1. 03. 2019 u Ankari , Turska, održan je trening na temu „Psihosocijalna podrška za migrantske zajednice“. Učesnici treninga su bili koordinatori programa psihosocijalne podrške, psiholozi I drugi stručnjaci za ovu oblasti iz slijedećih Nacionalnih Društava: Crvenog krsta\nDomaćin takmičenja bio je Crveni križ Federacije BiH, te organizacija Crvenog križa u Ilijašu, koji su uz pomoć\nU periodu od 21-22.01.2019. godine u radnoj posjeti Društvu Crvenog krsta/križa Bosne i Hercegovine (DCK BiH) boravile su predstavnice Regionalne kancelarije za Evropu Međunarodne federacije društava Crvenog krsta/križa i Crvenog polumjeseca (MFDCKiCP) g-đa Seija Tyrninoksa, šef tima za podršku\nGeneralni sekretar Društva Crvenog krsta/ križa Bosne i Hercegovine (DCK BiH) gosp. Branko Leko je potpisao partnerske ugovore za realizaciju dva projekta: 1) Projekat “Svi možemo učiniti napor da


Nexum | Identifikaciona i bezbednosna rešenja\nNaš glavni partner na području industrijske identifikacije je Brady Corporation, globalni proizvođač i prodavac kompletnih identifikacionih rešenja. Brady identifikuje i štiti proizvode, ljude i prostorije visoko efikasnim oznakama, štampačima industrijskih oznaka, softverom, rešenjima za identifikaciju bezbednosti i objekata, rešenjima za blokiranje/označavanje i još mnogo toga.\nBrady vam pomaže da kreirate i održavate bezbedniju radnu sredinu i da se usaglasite sa regulatornim standardima. Njihovi materijali visokih performansi jasno identifikuju proizvode, komponente i drugu imovinu, čak i u najekstremnijim uslovima.\nBezbednosni znaci su važni vizuelni elementi na objektima koji prenose upozorenja i druge bezbednosne informacije. Naš izbor bezbednosnih znakova obuhvata oznake za: biohazard i opasne materije, električnu bezbednosti, prvu pomoć, blokiranje/označavanje, mašine i opremu, ličnu zaštitu (PPE) i još mnogo toga. Mnoge od ovih oznaka su u skladu sa OSHA/ANSI omogućavajući vam da budete propisno spremni za inspekcije bezbednosti. Bezbednosni znaci su upadljivi i svetli obezbeđujući visoku vidljivost ključnih poruka. Oni su dostupni u mnogo različitih veličina i materijala tako da možete da nađete bezbednosne oznake koje su pogodne za vaš objekat.\nNajvažniije grupe bezbednosnih znakova u našoj ponudi su:\nSafety Identification Catalogue [EN]\nIndustrial, Electronic &Electrical Identification Catalogue [EN]\nBMP71 Label Printer Brochure [EN]\nBMP21 Plus Label Printer Leaflet [EN]\nIdentifikacioni štampači i oznake mogu vam pomoći da ispravno identifikujete proizvode, imovinu, komponente, materijale, opremu, električne ormare, kablove i još mnogo toga. Štampači nude pouzdana rešenja za označavanje na zahtev i praćenje u bilo kojoj grani industrije.\nNaši termički štampači su dostupni kao stacionarni ili prenosivi sistemi koji će vam pomoći da kreirate jasne i profesionalne oznake, znake i pločice dizajnirane da podnesu čak i najzahtevnije uslove okoline. Izbor sistema zavisi od količine oznaka, potrebe za prenosivišću i primene. Veličine oznaka i opcije boja zavise od izabranog modela. Naši stručnjaci će vam rado pomoći da izaberete najbolju opciju za vašu primenu.\nPrenosivi štampači za oznake vam omogućavaju da kreirate prilagođene oznake kada god vam zatrebaju. Oni su male težine i jednostavni za korišćenje i prema tome namenjeni za upotrebu na lokaciji gde se radi, najkompaktniji se čak mogu uklopiti u vašu kutiju sa alatima.\nStacionarni štampači su namenjeni za štampanje velikog broja oznaka na zahtev ili automatizovano. Povezanost sa bazom podataka eliminiše potrebu za ručnim unošenjem podataka i uređaji za apliciranje mogu završiti posao automatski.\nTakođe nudimo i specijalne oznake koje su namenjene za upotrebu u specijalnim sredinama ili su na neki način različite od standardne ponude. One pokrivaju primene kao što su sredina gde se obavlja pranje pod pritiskom, oznake za otkrivanje neovlašćenog pristupa, reflektujuće nalepnice, etikete za uzorke u laboratorijama itd.\nEfektivne procedure za blokiranje/označavanje (LOTO) spašavaju živote i štede vreme i novac, smanjujući nesrećne slučajeve na radnom mestu, ograničavajući vreme zastoja i povećavajući efikasnost procedura kontrole i održavanja. Efektivne LOTO procedure takođe mogu dramatično da povećaju produktivnost vaše kompanije time što će učiniti da procedure blokiranja budu efikasnije.\nMi nudimo prilagođena LOTO rešenja i opremu koji će najbolje odgovarati vašem biznisu. Takođe nudimo i planiranje procedura, pomažemo pri implementaciji i potrebnoj obuci osoblja.


Španci pod teretom krize dozvoljavaju reklame i na spomenicima - Biznis i Finansije\nHome\tVestiPolitika i društvo\tŠpanci pod teretom krize dozvoljavaju reklame i na spomenicima\nVelike kompanije iskorišćavaju krizu u Španiji za kačenje svojih oglasa i marketinških poruka na najneverovatnija mesta – tako je od skoro spomenik Kristoferu Kolumbu u Barseloni obučen u dres istoimenog fudbalskog kluba a metro stanica je dobila ime po telekomunikacionoj kompaniji.\nPotreba za ovim nastala je zbog sve veće nezaposlenosti i prezaduženosti španskih opština i regiona, koji ne mogu povoljno da se zadužuju pa traže druge načine finansiranja. Prihodi od marketinga, koji nisu mali, njima su velika pomoć.\nTako je grad Barselona od Najka dobio 114.000 evra da 60 metara visokog Kolumba obuče u dres fudbalskog kluba. Madrid je zaradio 3 miliona evra od Vodafona da početnu metro stanicu sa istorijskim nazivom Sol plaza na tri godine preimenuje u Vodafone-Sol. I linija 2 koja svakodnevno preveze 122.000 ljudi će nositi naziv telekomunikacione kompanije.


Baš Baš mešana salata 670g tegla cena akcija Srbija\nEPonuda > Hrana > Konzervirana hrana > Povrće i voće u tegli i konzervi > Razno povrće u tegli i konzervi > Baš Baš Razno povrće u tegli i konzervi\nBaš Baš mešana salata 670g tegla cene\nTrenutno nemamo slike za Baš Baš mešana salata 670g tegla\nEPonuda nije internet prodavnica već Vam omogućava da brzo i lako nađete Baš Baš mešana salata 670g tegla po najjeftinijoj ceni. Naš cilj je da kupci budu što bolje informisani o ponudi Baš Baš mešana salata 670g tegla na tržištu Srbije. Vrlo lako nalazite željeni proizvod za kategoriju Razno povrće u tegli i konzervi cene, ne morate da lutate od sajta do sajta za Baš Baš Razno povrće u tegli i konzervi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baš Baš mešana salata 670g tegla sa PRODAVCEM. EPonuda ne može da garantuje potpunu tačnost specifikacije i slika za Baš Baš mešana salata 670g tegla. Pre kupovine, podatke za Baš Baš mešana salata 670g tegla proverite na sajtu PROIZVOĐAČA.


Marko Đurić: Vučić da prekine komunikaciju sa bošnjačkim političarima koji ne žele mir sa Srbijom | Gde Investirati\nPotpredsednik SNS Marko Đurić zatražio je danas od predsednika te stranke i mandatara za sastav nove Vlade Srbije Aleksandra Vučića da odmah prekine svaku komunikaciju sa bošnjačkim političarima koji ne žele mir i saradnju sa Srbijom, jer za njih, kako je naveo, dijalog nije ništa drugo nego nastavak rata drugim sredstvima.\nĐurić je za Tanjug rekao da bi trebalo prekinuti svaku komunikaciju sa načelnikom opštine Srebrenica Ćamilom Durakovićem i sa predsedavajućim Predsedništva BiH Bakirom Izetbegovićem, jer zvanično Sarajevo stoji iza ponašanja Durakovića i njegovog “šovinističkog divljanja”.\n“Mi ne možemo ćutke da stojimo i gledamo kako Sarajevo gazi i ponižava ne samo interese Srbije, nego i čitavog srpskog naroda, doslovce gazi i ponižava srpski narod u Republici Srpskoj. Naravno da to umišljajno radi zvanično Sarajevo i da iza toga stoji niko drugi do Bakir Izetbegović i njegovo okruženje, koje nije u stanju i ne može da vodi bilo kakvu politiku osim politike rata i sukoba”, istakao je Đurić.\n“Zato sa takvim ljudima kao što je Izetbegović, kao što je Duraković, nema i ne može biti razgovora”, naglasio je Đurić i najavio da će zbog tražiti hitnu sednicu Predsedništva SNS.\nKako je istakao, srpski narod je takvim odnosom pojedinih političara u regionu, a nisu to samo Izetbegović, Duraković i bošnjačka šoviništička elita, nego i mnogi drugi, zaista ugrožen i to ne samo time, već i međunarodnim okolnostima.\n“Smatram da ne treba kao stranka da ostanemo nemi na to ponižavanje srpskog naroda i Srbije, a još manje da u tome učestvujemo. Mi nemamo pravo da u tome učestvujemo i zbog toga je neophodno ovakvu praksu prekinuti i reagovati na način koji je odgovarajući i srazmeran”, poručio je Đurić.\nVulin: Vreme je da Vučić odgovori bošnjačkim političarima\nČak i kada je u Srebrenici pre godinu dana pokušano njegovo ubistvo, Aleksandar Vučić je učinio sve da se odnosi Srbije i BiH ničim ne poremete, a dokazalo se da njegovu žrtvu i snagu da ne odgovori sa bošnjacke strane nema ko da poštuje i razume, izjavio je danas ministar za rad, zapošljavanje, boračka i socijalna pitanja Aleksandar Vulin.\n“Kao što pod kamenicama i pred ruljom nije savio glavu, Vučić ne treba da ćuti ni kada Ćamil Duraković vređa i njega i Srbiju. Vreme je da im se odgovori”, rekao je Vulin Tanjugu, reagujući na poslednje izjave načelnika opštine Srebrenica i predsedavajućeg Predsedništva BiH Bakira Izetbegovića.\nKako je rekao ministar, umesto da se izvine što ni posle godinu dana nisu rekli ko su počinioci i nalogodavci pokušaja ubistva Vučića, Duraković i Izetbegović sada još “hoće da vređaju i ponižavaju i Vučića i Srbiju”.\n“Vučić je istrpeo uvrede na svoj račun i odbio da od sebe pravi mučenika, baš kao što je bez reči i kukanja istrpeo i udarce i kamenice, ali napade i uvrede na račun Srbije ne sme i ne može”, istakao je ministar i dodao da je bilo jasno i tada, a dokazalo se i sada da Vučićevu žrtvu i snagu da ne odgovori, sa bošnjacke strane nema ko da poštuje i razume.\nVulin je rekao da je Duraković “licemer koji govori o suživotu Srba i Bošnjaka, ali ćuti kada se njegove srpske komšije u Srebrenici vređaju i nazivaju Vlasima”, isto tako, “ne smeta mu Vučić kada od Vlade Srbije dobije pet miliona evra, ali mu smeta Vučić jer ima hrabrosti da pred najmoćnijim silama sveta odbije da prizna da su Srbi narod genocida.\n“Ćamil Duraković je licemer koji govori o ljudskoj patnji, ali nikada nije otišao da se pokloni pobijenim Srbima u Bratuncu. Sve što radi i govori, ne bi radio i govorio bez podrške Bakira Izetbegovića, i vreme je da se to i kaže”, rekao je Vulin.\nMinistar očekuje od predsednika vlade da im odgovori “onako kako zaslužuje njihovo licemerje” i njihovi napadi i na njega i na Srbiju.\n“Kao što pod kamenicama i pred ruljom nije savio glavu, Vučić ne treba da ćuti ni kada Ćamil Duraković vređa i njega i Srbiju. Vreme je da im se odgovori”, rekao je Vulin.\nNačelnik Opštine Srebrenica Ćamil Duraković je izjavio da je Organizacioni odbor za obeležavanje godišnjice genocida u Srebrenici, doneo odluku da je državni vrh Srbije nepoželjan 11. jula na komemoraciji u Potočarima zbog negiranja genocida i nepoštovanja žrtava i njihovih porodica.\nPrevious Vidovdan obeležen u Parlamentu Velike Britanije, prvi put nakon sto godina\nNext Blagi oporavak funte, evro ojačao na 1,11 dolara


Obradovićeva tako odgovara na naše pitanje - hoće li imati dovoljno vremena da pokaže rezultate budući da su naredni izbori najavljeni već za godinu i po. O tome da li se sprema za izbore, kaže:\n- Što se tiče moje matične stranke, SNS, predsednik Vučić je bio jasan oko termina, ciljeva i onoga što se očekuje od nas. Izbori su demokratska tekovina i mi smo uvek spremni za njih, za razliku od naših političkih oponenata, koji imaju neke druge ideje. Većinska podrška birača i rezultati postignuti na ekonomskom polju i u borbi sa virusom korona veoma nas ohrabruju, ali i obavezuju.\nDa li, po vašem mišljenju, SNS treba na izbore da izađe u koaliciji sa socijalistima i sa Šapićem ili samostalno?\n- Ovu vrstu odluka donose najviši organi stranke i, ako je suditi po rezultatima nedavnih izbora, ali i situaciji na terenu, SNS ne treba predizborni partner. Međutim, naša stranka je pokazala na prethodnim izborima da je spremna da podeli odgovornost sa svima onima koji uživaju podršku građana i imaju predstavnike u Narodnoj skupštini, jer je u pitanju princip da je otadžbina svetinja i da niko nema tapiju na nju, pogotovo kada se nalazi u ovako teškim i bremenitim vremenima.\nProšlo je dva meseca od kada ste na čelu Ministarstva državne uprave i lokalne samouprave. Kakvu ste situaciju zatekli?\n- Situacija je bila užurbana, sa mnogim pokrenutim projektima i procesima ključnim za nastavak reforme javne uprave. Ta reforma je proces koji je započela ministarka Kori Udovički, zatim Ana Brnabić i Branko Ružić i svi smo svesni činjenice da to nije lak i jednostavan proces i da se radi o neverovatno velikoj količini realnih problema. Možda je najteže promeniti ljudsku svest, a mi to ovde radimo i nadam se da ćemo videti kraj tog reformskog procesa, Srbiju kao jednu modernu zemlju s efikasnom javnom upravom, prilagođenu građanima i digitalnom okruženju.\nVaš mandat neće biti pun, izbori su najavljeni za 2022. Šta će vam biti prioriteti?\n- Uskoro usvajamo novu strategiju reforme javne uprave i ovu godinu ćemo posvetiti nastavku reforme sistema plata, uvođenju i promociji svih pogodnosti elektronske uprave i osnaživanju lokalnih samouprava. Moj je cilj da svi gradovi i opštine u Srbiji vide Ministarstvo kao svoj servis, mesto gde će doći i izneti svoje ideje i probleme, a mi ćemo učiniti sve da im pomognemo u njihovom prevazilaženju. Uvela sam redovne susrete sa čelnim ljudima lokalnih samouprava četvrtkom i već su se iskristalisali određeni projekti koji će doneti pozitivne promene građanima. Budžetski fond za Program za lokalne samouprave za 2021. je težak 460 miliona dinara i kroz njega ćemo im omogućiti da učine nešto dobro i korisno za svoje građane, nešto za šta nemaju sredstava u lokalnom budžetu - uvođenje video-nadzora za ulice oko škola, krečenje fasada, renoviranje vrtića i drugih objekata ili šta god sami građani nominuju kao problem.\nJedna od aktivnosti je otvaranje jedinstvenih upravnih mesta. To će znatno skratiti vreme koje građani provode na šalterima. Da li možete da objasnite kako će ta mesta funkcionisati i u kojim opštinama će prvo zaživeti?\n- Ta jedinstvena upravna mesta su već zaživela u petnaestak mesta u Srbiji i veoma smo zadovoljni rezultatima i utiscima građana. Raspisali smo novi javni poziv, 40 miliona dinara je opredeljeno za opremanje novih jedinstvenih upravnih mesta. Suština je da građani na jednom mestu, u jednoj kancelariji, mogu da reše svoje probleme, nema više šetanja po spratovima, lutanja sa formularima i potvrdama. Potvrde, uverenje, dobijanje finansijske podrške, poslovi matične službe, birački spisak, lokalna poreska administracija i sve ono što je svakodnevica i što nas muči kad je bilo koji papir u pitanju. Sve će to sada moći da se uradi na jedinstvenom upravnom mestu.\nJedan od zadataka vašeg ministarstva je i rešavanje situacije u DS. Struja oko Branislava Lečića kaže da je dostavila sve dokaze i da treba da preuzmu stranku. Lutovčeva struja kaže da to nije tačno. Šta možete o tome da nam kažete?\n- Mogu da vam kažem da ćemo postupati isključivo po slovu zakona i da niko neće biti iznad zakona. Stručne službe MDULS sa posebnom pažnjom prate ovaj predmet i sve procedure i rokovi koji se tiču postupanja mog ministarstva u skladu su sa zakonskim odredbama. Možemo izjave učesnika u sporu da posmatramo kao jednu vrstu pritiska i političke šarade, ali tome ovde nema mesta.\nUvođenje platnih razreda odloženo je za početak 2022. Zašto su oni važni, šta Srbija time dobija?\n- Nisam srećna što smo morali da odložimo primenu ovog zakona, ali korona je uticala na mnoge reformske procese koje smo planirali i u budžetskoj kasi trenutno nema dovoljno sredstava da ovo sprovedemo u punom obimu. Uvođenje platnih razreda staviće nas u red evropskih država koje na taj način garantuju pravednu raspodelu sredstava, ali i dovoljnu motivaciju za sve zaposlene u državnoj upravi. Do sledeće godine ćemo intenzivirati sve aktivnosti, koje će nam omogućiti implementaciju seta zakona koji se tiču sistema plata.\nMinistarka državne uprave i lokalne samouprave\n"SAMO NEKA NASTAVE SA NAPADIMA" Vučić: Želimo najbolje odnose sa Crnom Gorom, ali imamo problem sa položajem srpskog naroda\nPredsednik Srbije Aleksandar Vučić rekao je danas da naša država poštuje nezavinost Crne Gore, a da je ono sa čim imamo problem, to je položaj Srba u Crnoj Gori.\nKosovska predsednica Vjosa Osmani izjavila je u intervjuu za irske dnevne novine "Ajriš tajms" da je prirotet broj jedan u dijalogu sa Beogradom pitanje nestalih tokom rata.\n"Nećemo uzeti u obzir stavove onih koji ne učestvuju u razgovorima" SPS predao platformu za međustranački dijalog\nSocijalistička partija Srbije predala je danas platformu za međustranački dijalog o izbornim uslovima predsedniku Skupštine Srbije Ivici Dačiću, a reč je o principima kojima će se ta stranka rukovoditi tokom razgovora u drugoj fazi dijaloga između vlasti i opozicije.\nNOVE VAKCINE IZ SRBIJE ZA RS Donaciju uručuje Vučić u Institutu "Torlak"\nPredsednik Srbije Aleksandar Vučić posetiće danas Institut za virusologiju i serume "Torlak" i tom prilikom uručiti vakcine AstraZeneka za Republiku Srpsku.\nPremijer Zdravko Krivokapić tvrdi da zna ko su organizatori nedavnih protesta, koji, kako ističe, u demokratskom društvu nisu sporni, ali je pitanje povod, tajming njihovog održavanja, kao i ko ih finansira, a u ovom slučaju, ističe, bila je to "sprega kriminala i politike.\nPoseta bazi „Jug“ kao nagrada za najbolji studentski rad\nO ČLANOVIMA UO RTS DRUGI PUT Odložena sednica REM-a zbog nedostatka kvoruma\nNOVI KRONA PRESEK Pada broj novozaraženih, preminulo 35 osoba


Na sednici SO najavljeno ulaganje od 5 miliona evra za rekonstrukciju prečistača i dolaznih vodova u Mlakovcu – GM Press\nNa sednici SO najavljeno ulaganje od 5 miliona evra za rekonstrukciju prečistača i dolaznih vodova u Mlakovcu\nRedakcija 8 juna, 2021\t0 Komentara\nUsvajanje novog poslovnika, završnog računa opštine Gornji Milanovac za 2020. i rebalansa za 2021. godinu , neke su od tačaka Dnevnog reda koje su obeležile danas održanu osmu sednicu SO Gornji Milanovac.\nLazar Nikolić predsednik SO Gornji Milanovac ocenio je nakon današnje sednice da je rad ovog saziva izuzetno konstruktivan i demokratičan kao i da je zadovoljan funkcionisanjem same Skupštine.\n-Usvojen je završni račun za prošlu godinu koji je pokazao da je opština i tokom pandemije dobro funkcionisala. Rebalans budžeta je dobar i optimističan, dosta će se radi kako na gradskom tako i na seoskom području. U gradu bih izdvojio ulicu Vuka Karadžića, čija je rekonstrukcija veoma značajna, dok će u selima biti urađeni brojni lokalni i nekategorisani putevi. Ono što je važno za samu Skupštinu je usvojen je predlog o izmeni poslovnika. Biće formirana radna grupa koja će se tokom leta baviti tehničkim detaljima i mogu sa zadovoljstvom da kažem da će već naredna Skupština biti digitalno vođena –istakao je Nikolić.\nDejan Kovačević, predsednik opštine Gornji Milanovac najavio danas veliku investiciju, od čak 5 miliona evra preko Ministartva ekologije, za pogon za preradu otpadnih voda u Mlakovcu. U planu je kompletna rekostrukcija prečistača ali i dolaznih vodova.\n-Od kada je napravljen prečistač otpadnih voda u Mlakovcu nije zavšren do kraja. Mi sada želimo da uradimo kompletan ciklus , koji će obuhvatiti i preradu čvrstih ostataka koji ostaju nakon prečišćavanja otpadnih voda i da ih, u zavisnosti od projekta koji bude prihvaćen, a javni poziv za projketovanje i izgradnju, što će obavljati jedna kompanija, raspisaće će Ministartsvo, koristimo za loženje u novoj kotrlarnici na bio masu, zajedno sa određenim procentom drvnih ostataka. Trenuno se čvrsti ostatak skladišti na deponiji koja ima posebno odvodnjavanje, nakon čega se deo mulja vraća u prečistač i tako u krug. Ideja je da se napravi sposoban prečistač koji će moći da podmiri potrebe grada i privrede.\nDeo novca biće upotrebljen za dogradnju postojećih kanalizacionih sistema na teritoriji grada. Radiće se u jednom delu Lunjevice, gde nije rešeno pitanje kanalizacione mreže, zatim u jednom delu Velereči kao i u još nekoliko delova grada, kako bi sve bilo povezano na kolektor. U narednom periodu biće izabran izvođač radova, do kraja godine uveden u posao a do kraja 2022. I da posao bude završen.\nTags: dejan kovačević, lazar nikolić, predsednik opštine gornji milanovac, predsednik Skupštine opštine Gornji Milanovac, sednica SO\nPočela izgradnja puta od Takova ka Pranjanima\nPredsednik opštine najavio Odluku u vezi istraživanja ruda na teritoriji opštine Gornji Milanovac


Tramp Pjongjangu: Sa strpljenjem je gotovo, sledi odlučan odgovor - 30.06.2017, Sputnik Srbija\nDejstva Severne Koreje zahtevaju odlučan odgovor, a sa strpljenjem SAD prema Pjongjangu je gotovo, izjavio je američki predsednik Donald Tramp na sastanku sa... 30.06.2017, Sputnik Srbija\nZnači vreme je za strateško nestrpljenje? Vama smeta svaka samostalna i uređena država na ovom svetu. Ako Kim Džong izgubi strpljenje, onda nećete imati sledeću priliku da izgladite nesporazum!\nOni imaju atomske bombe, pa ti pričaj.... Severna Koreja ima puno pravo da se brani od glavnih belosvetskih razbojnika.\nbela kuća, mun džae in, donald tramp, južna koreja, severna koreja, vesti\nDejstva Severne Koreje zahtevaju odlučan odgovor, a sa strpljenjem SAD prema Pjongjangu je gotovo, izjavio je američki predsednik Donald Tramp na sastanku sa predsednikom Južne Koreje Mun Džae Inom.\n„Nuklearni i raketni program severnokorejskog režima zahtevaju odlučan odgovor“, izjavio je Tramp.\n„Era strateškog strpljenja prema severnokorejskom režimu je bila neuspešna… Sa tim strpljenjem je završeno“, rekao je američki predsednik.\nOn je pozvao zemlje sveta da se priključe sankcijama prema Severnoj Koreji.\n„SAD pozivaju druge regionalne i sve odgovorne države da se priključe sankcijama“, rekao je Tramp na konferenciji za novinare u Beloj kući.\nOn je naveo da će „SAD uvek štititi sebe i svoje partnere“.\n„Blisko sarađujemo sa Južnom Korejom, Japanom i drugim partnerima širom sveta u vezi sa nizom diplomatskih, ekonomskih mera, kao i merama u oblasti bezbednosti, kako bismo zaštitili svoje saveznike i sopstvene građane od Severne Koreje“, rekao je Tramp.\nJužnokorejski predsednik je pozvao Severnu Koreju da se vrati pregovorima o denuklearizaciji Korejskog poluostrva.\nMun Džae In je naglasio da Seul i Vašington žele da „vide fundamentalno rešenje za nuklearni problem Severne Koreje“.\nPrema njegovim rečima, „to pitanje treba da bude rešeno bez odlaganja, a Severna Koreja ne sme da potcenjuje obaveze Seula i Vašingtona u tom pravcu“.\n30 Jun 2017, 21:223\n30 Jun 2017, 21:502


Usvojene izmene Zakona o vladi : Nadlanu.com\nUsvojene izmene Zakona o vladi\nBEOGRAD, 11. marta 2011. (Beta) - Skupština Srbije usvojila je u petak izmene Zakona o vladi koje utvrdjuju da premijer i potpredsednik vlade mogu istovremeno da budu i ministri, kao i obavezu članova vlade da u javnosti zastupaju i izražavaju stavove vlade.\nIzmenama zakona je precizirano da su članovi vlade, državni sekretari i direktori posebnih organizacija i službi vlade dužni da u javnim nastupima i u izjavama u javnosti izražavaju i zastupaju stavove vlade. Odluku vlade dužan je da zastupa u javnosti i član vlade koji je glasao protiv nje ili je bio uzdržan.\nKako je utvrđeno, informacije o radu vlade ne mogu se davati suprotno načinu odredjenim poslovnikom vlade ili na način na osnovu kojeg se ne može utvrditi koji član vlade daje informaciju.\nIzmenama zakona je utvrđeno da od podnošenja predloga za razrešenje člana vlade do odluke Skupštine, ministar ne može da obavlja svoja ovlašćenja, već ih preuzima član vlade koga premijer za to ovlasti.\nZakon stupa na snagu danom objavljivanja u Službenom glasniku.


Faktor | Makedonci u škripcu: Kinezi kasne sa izgradnjom autoputa, troškovi povećani na više od 150 miliona eura\nAutoput Kičevo - Ohrid u Sjevernoj Makedoniji je prema medijima iz Skoplja u završnoj fazi, a njegovu izgradnju pratile su brojne kontroverze, probijanje rokova i finansijski gubici. Priča slična onoj aktuelnoj u Crnoj Gori. Dionica od 57 kilometara koštat će Makedonce 600 miliona eura, a kredit su uzeli, baš kao i Crnogorci, kod kineske državne Exim banke.\nZbog kašnjenja u radovima za nekoliko godina, bio je prislijen reagovati i makedonski premijer Zoran Zaev, pa je tako razgovarao sa predstavnicima Ambasade Kine u Skoplju, izvođačem radova, kineskom kompanijom Sinohydro, makedonskim podizvođačima...\nNegativne posljedice ugovora\nBilo je grešaka u projektu autoputa Kičevo - Ohrid, zbog čega je bilo neophodno promijeniti čitavu trasu pa su tako i radovi obustavljeni tokom 2017. godine.\nMarko Panovski, istraživač u Institutu za demokratiju "Societas Civilis" – Skoplje, nedavno je kazao da je izgradnja autoputeva u Sjevernoj Makedoniji bila štetna po interese javnosti mimo korupcije i da se efekti njihove izgradnje uz pomoć kineskih zajmova dodijeljenih kineskoj kompaniji Sinohydro još osjećaju.\n- Dok je prvi autoput sada dovršen, vremenski okvir za Kičevo - Ohrid prekoračen je za nekoliko godina sa trenutnim napretkom od 65 posto. Očekivani troškovi za izvođenje ovog projekta daleko su premašili prethodne procjene troškova za više od 150 miliona eura - kaže Pankovski.\nImajući na umu sve negativne posljedice takvih ugovora, nije ni čudo što se sačinjavaju iza zatvorenih vrata i bez odgovarajuće kontrole ili parlamenata ili civilnog društva. Čak i kada postoje posebna pravila koja osiguravaju fer konkurenciju i transparentnost, ona se zaobilaze posebnim zakonom, ističu Wouter Zweers i Frans-Paul van der Putten, istraživači u Clingendaelu, Holandskom institutu za međunarodne odnose i koautori izveštaja na ovu temu.\n- Tako nastaje manjak odgovornosti koji vladini službenici mogu da koriste zarad privatne dobiti. U slučaju autoputeva u Sjevernoj Makedoniji, prisluškivanja koja su procurila ukazuju na koruptivne prakse službenika koji razmatraju direktna nedozvoljena plaćanja od strane kineske kompanije koja sprovodi projekat.\nBez poštenih javnih tendera, podizvođači se ne biraju na bazi kvaliteta i cijene njihove ponude, već prema političkim afinitetima ovih kompanija ili njihovih vlasnika - navode oni.\nUlaganja podstiču korupciju u regionu\nInstitut za sigurnosna istraživanja Evropske unije sa sjedištem u Parizu (EUISS), čije analize prate Evropska komisija i drugi organi EU-a, tvrde da kineska ulaganja u infrastrukturu na Zapadnom Balkanu podstiču ionako proširenu korupciju u regionu.\nOvu tvrdnju obrazlažu podacima da su dosadašnje kineske investicije u puteve i željeznice od 5,5 milijardi eura došle u Makedoniju, Bosnu i Hercegovinu, Crnu Goru i Srbiju tako što su "kineske kompanije dobijale ugovore direktno od vlada, a ne preko tendera koji nalažu nadmetanje" više firmi.\n- Zapadnobalkanske zemlje, kako se ukazuje, "često su morale da donose posebno uobličene zakone za kineske projekte da bi udovoljile zahtjevima Pekinga da se ugovori prave direktno s vladama, što stvara nejasne praznine i izuzetke u zakonima i odlaže usaglašavanje regiona sa pravilima i standardima EU-a" - navodi se u analizi.\nkineska ulaganjaSjeverna MakedonijaZoran Zaevautoput Kičevo - Ohrid


Ministar Stefanović razgovarao sa zamenikom direktora ruske Federalne službe za vojnotehničku saradnju - Politički.rs\nMinistar Stefanović razgovarao sa zamenikom direktora ruske Federalne službe za vojnotehničku saradnju\nMinistar odbrane Srbije Nebojša Stefanović sastao se juče sa zamenikom direktora Federalne službe za vojnotehničku saradnju Ruske Federacije Andrejem Bojcovim, uoči današnjeg svečanog otvaranja Sajma naoružanja i vojne opreme “Partner 2021”.\nMinistar Stefanović ocenio je da saradnja dveju bratskih zemalja u oblasti odbrane ide konstantno uzlaznom linijom i izrazio veliko zadovoljstvo dostignutim nivoom u vojnotehničkoj saradnji.\nKako je navedeno u saopštenju ministarstva, on je izrazio zahvalnost Rusiji na čvrstoj i doslednoj podršci koju pruža u očuvanju teritorijalnog integriteta i suvereniteta Srbije.\nZamenik direktora Federalne službe za vojnotehničku saradnju Ruske Federacije Andrej Bojcov ocenio je da su odnosi zemalja u oblasti odbrane na izuzetnom nivou i da posete visokog nivoa svakako doprinose njihovom jačanju.\nSagovornici su se saglasili da treba razmotriti mogućnosti daljeg unapredjenja saradnje, posebno u vojnotehničkoj i vojnoekonomskoj oblasti.\nTagged: NEBOJŠA STEFANOVIĆ, RUSIJA